title: Jani-Matti Loikala

text: Loikala pelasi kaudella 1991–1992 Vantaa HT:n junioreissa, jonka jälkeen hän siirtyi kaudeksi 1992–1993 Jokereihin, jonka A-nuoria Loikala oli kauden päätteeksi nostamassa A-nuorten I-divisioonasta A-nuorten SM-liigaan. Kaudella 1995–1996 hän voitti A-nuorten SM-liigan pudotuspelien puolustajien pistepörssin ja sijoittui koko pistepörssissä kolmanneksi tehoilla 2+7=9. Loikala voitti kauden päätteeksi A-nuorten Suomenmestaruuden. Hän debytoi kauden aikana myös miesten peleissä pelattuaan seitsemän ottelua lainalla I-divisioonajoukkue KooKoossa.


title: Jani-Matti Loikala

text: Kaudella 1996–1997 Loikala debytoi Jokereiden SM-liigajoukkueessa, jossa hänen tulokaskautensa toi 28 runkosarjaottelussa yhden syöttöpisteen ja yhdeksässä playoff-ottelussa kaksi syöttöpistettä. Loikala pelasi myös kaksi EHL-ottelua. Hän voitti kauden päätteeksi Suomenmestaruuden. Kaudella 1997–1998 Loikala pelasi Jokereiden lisäksi myös kolme ottelua lainalla Kalevan Pallossa. Hän voitti Jokereissa kauden päätteeksi SM-pronssia. Kaudeksi 1998–1999 Loikala siirtyi Saimaan Palloon, jonka sisäisen tehotilaston voiton hän jakoi Dale McTavishin kanssa lukemalla +6.


title: Jani-Matti Loikala

text: Kauden 2000–2001 Loikala aloitti Hämeenlinnan Pallokerhossa. Lokakuussa 2000 hän siirtyi kuuden ottelun sopimuksella Pelicansiin paikkaamaan loukkaantumisia. Loikala siirtyi sieltä edelleen Mestis-joukkue Mikkelin Jukureihin, jossa hän voitti kauden päätteeksi Mestiksen-mestaruuden. Loikala valittiin kauden päätteeksi sarjan toiseen tähdistökentälliseen.


title: Jani-Matti Loikala

text: Loikala palasi kaudeksi 2001–2002 SM-liigaan ja siirtyi JYPiin. Hän teki SM-liigan yhden kauden piste-ennätyksensä tehoilla 1+10=11. Loikalan pelaajauran viimeisen kauden 2002–2003 jäi vain 29 ottelun mittaiseksi loukkaantumisten vuoksi. Hän kuitenkin sivusi SM-liigan yhden kauden piste-ennätystään tehoilla 3+8=11. Marraskuussa 2002 Loikala joutui loppuvuodeksi sivuun selän välilevypullistuman vuoksi. Tammikuussa hän joutui kolmannessa paluun jälkeisessä ottelussa uudelleen sivuun olkapäävamman vuoksi. Loikalan kausi todettiin päättyneeksi, mutta hän palasi kuitenkin vielä kymmeneen viimeiseen runkosarjaotteluun ja pelasi kauden loppuun. Loikalan ura päättyi kuitenkin 27-vuotiaana kevääseen 2003.


title: Jani-Matti Loikala

text: Kaudesta 2015–2016 Loikala on toiminut Kiekko-Vantaan A-nuorten SM-liigajoukkueen fysioterapeuttina ja kuntovalmentajana.


title: Jani-Matti Loikala

text: Loikala pelasi alle 18-vuotiaiden EM-kilpailuissa vuonna 1994.


title: Luettelo koripallon olympiamitalisteista

text: Koripallo on ollut olympialaisten kisaohjelmassa virallisena lajina vuoden 1936 kesäolympialaisista lähtien. Naisten koripallo otettiin olympiaohjelmaan vuonna 1976. Menestynein maa olympialaisten koripallossa on Yhdysvallat, joka on voittanut kultamitalin 15 kertaa miesten ja 8 kertaa naisten turnauksessa.


title: SNK

text: SNK Corporation () on japanilainen videopeli- ja laitteistovalmistaja.


title: SNK

text: Yhtiön nimiä ovat olleet:


title: SNK

text: Yhtiön perustaja Eikichi Kawasaki osti sähkölaitteiden yrityksen ja muodostaa siitä ensimmäisen "Shin Nihon Kikaku" -yhtiön vuonna 1973. Vuonna 1978 kolikkopelien menestyksen innoittamana Kawasaki perusti videopeleihin keskittyvän yrityksen "Shin Nihon Kikaku Corporation".


title: SNK

text: Huhtikuussa 1986 Shin Nihon Kikaku Corporation tuti virallisesti "SNK Corporation". Marraskuussa 1986 SNK Electronics Corporation, Yhdysvaltain haara, tuti "SNK Corporation of America" ja muutti Sunnyvale, vielā Kaliforniassa.


title: SNK

text: SNK:n henkilōkunta muutti maaliskuussa 1988 rakennukseensa Suita Cityssā, Osakassa.


title: SNK

text: Vuonna 2016 nimi yksinkertaistettiin muotoon "SNK".


title: SNK

text: Yhtiö tuli tunnetuksi valmistamalla Neo Geo pelihalli- ja kolikkopelikoneita vuodesta 1990 vuoteen 2004. Neo-Geo MVS ("Multi-Video System", esitelty vuonna 1990) oli modulaarinen kone pelihalleihin. Siihen voitiin lisätä laajennuskortteja ja tarjota 1-6 peliä samassa "kabinetissa", mikä säästää tilaa ja laitteistokustannuksia.


title: SNK

text: Yhtiön valmistamia pelikonsoleita ja käsikonsoleita olivat:


title: SNK

text: Lisäksi yhtiö on lisensoinut Neo Geo X -käsikonsolin valmistuksen Yhdysvaltalaiselle Tommo Inc -yhtiölle.


title: SNK

text: Yhtiön ensimmäinen peli on "Micon Kit" (julkaistu 1978).


title: SNK

text: Tunnettuja pelisarjoja ovat muun muassa:


title: Tom of Finland (musikaali)

text: Tom of Finland on Tuomas Parkkisen kirjoittama sekä Jussi Vahvaselän ja Jori Sjöroosin säveltämä musikaalinäytelmä suomalaisen Touko Laaksosen eli homoeroottisena taiteilijana tunnetun Tom of Finlandin elämästä. Se kantaesitettiin Turun kaupunginteatterin väliaikaistiloissa Logomossa 27. tammikuuta 2017, ohjaajana ja koreografina Reija Wäre.


title: Tom of Finland (musikaali)

text: 1930-luvulla Kaarinassa asuva opettajaperhe kannustaa nuorta Touko-poikaa tämän piirustusharrastuksessa. Pian syttyy talvisota, johon Toukokin joutuu. Touko itse on vartuttuaan sinut homoseksuaalisuutensa kanssa, toisin kuin hänen elämänkumppaninsa Veli.


title: Tom of Finland (musikaali)

text: Turun kaupunginteatterin esittelytekstin mukaan ”musikaali haastaa katsojat ajatusleikkiin, että Tom of Finland ja hänen taiteensa ovat olleet maailmanlaajuisesti eräs suurimmista vaikuttajista homojen vapautumisessa --verrattavissa Martin Luther Kingiin mustien oikeuksien puolestapuhujana”.


title: Tom of Finland (musikaali)

text:
Turun kevään 2017 esityksissä päärooleissa nähdään:
"Tom of Finland" -musikaali sai erittäin suopeat arviot kriitikoilta. "Turun Sanomien" Tomi Norha kiteytti teoksen ”täysosumaksi, jolle voi povata jopa kansainvälistä menestystä, kaikki edellytykset siihen ovat olemassa: aina ajankohtainen suvaitsevaisuuden teema, valmis ja vastaanottavainen yleisö, sekä erinomainen toteutus, jossa tarttuvat melodiat sidotaan toisiinsa selkeällä tematiikalla”. "Helsingin Sanomien" Lauri Meri piti nimiroolia esittävän Olli Rahkosen suoritusta erinomaisena mutta tarinaa hieman sekavana ja turhan elämäkerrallisena. Myös "Turun Sanomien" Outi Lahtinen piti Rahkosen roolityötä ”häikäisevän hyvänä”.


title: Neil Gorsuch

text: Neil McGill Gorsuch (s. 29. elokuuta 1967, Denver, Colorado) on yhdysvaltalainen tuomari ja Yhdysvaltain korkeimman oikeuden jäsen. Yhdysvaltain presidentti Donald Trump nimitti hänet 31. tammikuuta 2017 ehdokkaakseen noin vuosi aikaisemmin kuolleen Antonin Scalian tilalle. Yhdysvaltain senaatti vahvisti nimityksen 7. huhtikuuta äänin 54–45.


title: Neil Gorsuch

text: Gorsuchin äiti oli Yhdysvaltain ympäristönsuojeluviraston johtaja Anne Gorsuch Burford. Gorsuch on opiskellut Columbian, Harvardin ja Oxfordin yliopistoissa. Hän toimi 1990-luvun alkupuolella useiden tuomareiden avustajana ja siirtyi sitten yksityiseksi asianajajaksi ja myöhemmin oikeusministeriön virkamieheksi. Vuodesta 2006 lähtien Gorsuch on ollut Yhdysvaltain 10. piirin valitustuomioistuimen jäsen.


title: Neil Gorsuch

text: Gorsuchia kuvaillaan konservatiiviksi. Hän arvostelee eutanasiaa, liittovaltion liiallista vallankäyttöä ja presidenttien tapaa ohittaa kongressi asetuksilla, ja hän kannattaa Yhdysvaltain perustuslain kirjaimellista tulkintaa.


title: Series 40

text: Series 40 (usein lyhennettynä S40) on Nokian käyttöjärjestelmä ja käyttöliittymäalusta.


title: Series 40

text: Käyttöjärjestelmää käytettiin alemman hintaluokan laitteissa. Nokian ilmoituksen mukaan Series 40 -laitteita on myyty 1,5 miljardia kappaletta.


title: Series 40

text:
Ensimmäinen käyttöjärjestelmää käyttänyt puhelin Nokia 7110 julkaistiin vuonna 1999.
Viimeinen käyttöjärjestelmää käyttänyt puhelin Nokia 515 julkaistiin vuonna 2013.


title: Series 40

text: Jotkin Vertu-sarjan puhelimet käyttävät Series 40 -käyttöjärjestelmää.


title: Series 40

text: Yleisesti Series 40 -puhelimista käytetään termiä "ominaisuuspuhelin" ("feature phone") eikä älypuhelin kuten Series 60 -puhelimista käytetään.


title: Series 40

text: Useissa Series 40 -puhelimissa on Java MIDP -tuki.


title: Sihame Ayouba Ali

text: Sihame Ayouba Ali (s. 15. elokuuta 1984 Koroni, Grande Comore, Komorit) on komorilainen uimari, joka painaa 50 kg ja on pituudeltaan 161 cm.


title: Sihame Ayouba Ali

text:
Ali edusti maataan Lontoon kesäolympialaisissa vuonna 2012 naisten 100 metrin vapaauinnissa jääden kuitenkin erävaiheen viimeiseksi.
Uintinsa jälkeen hän katosi Lontoon kaduille paetakseen kohtaloaan Komoreilla. Hän olisi nimittäin joutunut naimaan 60-vuotiaan miehen ollessaan itse 17. Hän valmistautui matkustamaan Pariisiin peitenimellä Mouniate Mhoussini, mutta hänen valepassinsa huomattiin ja hän joutui arestiin ja myös vankilaan kahdeksaksi kuukaudeksi. Tämän jälkeen hän haki turvapaikkaa Iso-Britanniasta lakimiehensä kautta, sillä hän arveli, että häntä odottaisi kuolema pettyneen perheen vuoksi, jos hän palaisi Komoreille.


title: Botswana kesäolympialaisissa 2000

text: Botswana osallistui Sydneyn kesäolympialaisiin vuonna 2000 seitsemän urheilijan joukkueella. Maan urheilijat osallistuivat yleisurheiluun ja nyrkkeilyyn. Maan lipunkantajana avajaisissa toimi joukkueen ainoa nyrkkeilijä, eli Gilbert Khunwane. Botswana ei saavuttanut kisoista mitalia.


title: Kulttuuriradikalismi

text: Kulttuuriradikalismi tarkoittaa radikaalien muutosten vaatimista kulttuurielämässä. Kulttuuriradikalismiin liitetään muun muassa uskontokritiikki, sosiaalisten normien vastustaminen, antimilitarismi, vapaan seksuaalimoraalin tavoittelu sekä avoimuus uusia kulttuurin muotoja kohtaan.


title: Web application messaging protocol

text:
WAMP (Web Application Messaging Protocol) on WebSocket -protokollan päällä toimiva IANA:n rekisteröimä protokolla, jolla on mahdollista toteuttaa etäproseduurikutsutoiminnallisuus sekä "PubSub" (julkaise-kuuntele) -toiminnallisuus.
Protokolla on suunniteltu avoimeksi standardiksi sovelluksen eri komponenttien välisen reaaliaikaisen viestinnän toteuttamiseksi. Sitä voidaan käyttää esimerkiksi responsiivisten webbisovellusten tekoon tai esineiden internetin (IoT) tiedonsiirtoprotokollana.


title: Web application messaging protocol

text: Alla on luettelo WAMP-protokollatoteutuksista ohjelmointikielineen:


title: Web application messaging protocol

text: IANA:n protokollakuvaus


title: Perhearvot

text: Perhearvot ovat perheen kautta opittuja arvoja, joilla viitataan erityiseti korkeisiin moraalistandardeihin ja kuriin. Perhearvojen tavoitteena on ylläpitää perheen rakennetta, tavoitetta, rooleja, uskomuksia, asenteita ja ihanteita.


title: Pyynikinsaaret

text: Pyynikinsaaret on Tampereella Pyhäjärvessä sijaitseva saariryhmä, joka koostuu kolmesta eri saaresta. Saarilla ei ole asutusta.


title: Jesper Parnevik

text: Jesper Parnevik (s. 7. maaliskuuta 1965 Botkyrka, Tukholman lääni, Ruotsi) on ruotsalainen ammattilaisgolfaaja.


title: Jesper Parnevik

text: Parnevik siirtyi ammattilaiseksi 21-vuotiaana. Hän saavutti PGA-kiertueella viisi turnausvoittoa vuosina 1998–2001. Major-turnauksissa hän sijoittui parhaimmillaan Britannian avoimessa turnauksessa toiseksi vuosina 1994 ja 1997. Maailmanlistalla Parnevik oli kymmenen parhaan joukossa yhteensä 38 viikkoa vuosina 2000–2001 ja parhaimmillaan sijalla seitsemän. Hän edusti Ryder Cupissa Eurooppaa vuosina 1997, 1999 ja 2002.


title: Gravity (Hovigin kappale)

text: Gravity on kyproslaislaulaja Hovigin esittämä kappale, jolla hän edusti Kyprosta vuoden 2017 Euroviisuissa.


title: Gravity (Hovigin kappale)

text: Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui viidenneksi 164 pisteellä ja pääsi finaaliin. Finaalissa se sai 68 pistettä ja jäi sijalle 21.


title: The Growlers

text: The Growlers on yhdysvaltalainen rockyhtye, joka perustettiin Kaliforniassa vuonna 2006. Yhtyeen tyyliä on kuvailtu kantrin, popin, surfin, rockin ja beatmusiikin sekoitukseksi, josta he itse käyttävät termiä ”Beach Goth”. Yhtyeeseen kuuluvat laulaja Brooks Nielsen, kitaristi Matt Taylor ja pianisti/kitaristi Kyle Straka.


title: Olli Salonen

text: Olli Ilpo Salonen (s. 5. toukokuuta 1983 Helsinki) on suomalainen muusikko, musiikkivideo-, televisio- ja elokuvaohjaaja.


title: Olli Salonen

text: Ennen siirtymistään elokuva- ja televisioalalle Salonen soitti kitaraa Ripsipiirakka - kokoonpanossa vuosina 1998–2005. Hän on myös ollut mukana helsinkiläisessä Bags of Ohoy - yhtyeessä.


title: Olli Salonen

text: Taideteollisessa korkeakoulussa elokuvaohjaamista opiskellut Salonen on työskennellyt myös kameran toisella puolella muusiikkivideo-ohjaajana. Hän on ohjannut videoita muun muassa Vesa-Matti Loirille, Samuli Edelmannille ja Jipulle. "Jos sä tahdot niin" -musiikkivideo ylitti seitsemänmiljoonaa katselukertaa YouTubessa.


title: Olli Salonen

text: Salonen on työskennellyt myös SuomiLOVE -musiikkiohjelman ohjaajana - 3. kausi. Ohjelma palkittiin Kultaisella Venlalla vuoden 2016 parhaana musiikkiviihdeohjelmana.


title: Olli Salonen

text: Vuonna 2017 Salosen ensimmäinen koko pitkä fiktioelokuva Wendy and the Refugee Neverland sai ensi-iltansa Finnkinon teattereissa. Elokuva oli myös Jussi-ehdokas 2017 - parhaan elokuvamusiikin kategoriassa.


title: Private banking

text: Private banking on erityinen palvelu, jota osa pankeista tarjoaa varakkaille asiakkailleen. Kyseessä on usein asiakkaat, joilla on sijoitettavaa varallisuutta yli 200 000 euroa. Palvelu voi sisältää sijoitusneuvontaa, omaisuudenhoitoa, juridisia palveluita, veroneuvontaa ja ulkomaan sijoituksia. Pääsääntöisesti Private Banking -asiakkaalle tarjotaan muita asiakkaita parempia ehtoja.


title: Kazakstanin presidentti

text: Kazakstanin presidentti on Kazakstanin valtionpäämies, jonka kansa valitsee vaaleilla viiden vuoden välein. Presidentti on Kazakstanin asevoimien ylipäällikkö. Viran perustamisen jälkeen sitä on pitänyt Nursultan Nazarbajev.


title: Series 30

text: Series 30 (lyhennetty S30) on Nokian sovellusalusta ja käyttöliittymä.


title: Series 30

text: Alusta on ollut käytössä alemman hintaluokan "ominaisuus" ("feature") matkapuhelimissa.


title: Series 30

text: Tämä on eri alusta kuin HMD Globalin käyttämä Series 30+ Nokia 150 puhelimessa.


title: Series 30

text:
Ensimmäinen Series 30 -puhelin oli Nokia 1100, joka on esitelty vuonna 2003.
Viimeinen Series 30 -puhelin oli Nokia 107, joka on esitelty vuonna 2013.


title: Special Cargo Airlines

text: Special Cargo Airlines (; IATA: C7, ICAO: SCI) oli venäläinen rahtilentoyhtiö. Vuonna 1991 perustetun yhtiön kotikenttä oli Koltsovon kansainvälinen lentoasema Moskovan eteläpuolella. Se lopetti toimintansa vuonna 2000.


title: Special Cargo Airlines

text: Special Cargo Airlines käytti toimintansa aikana seuraavia 25 lentokonetta ja helikopteria.


title: Bombalin piirikunta

text: Bombalin piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 7 985 neliökilometriä. Piirikunnan hallintokeskus on Makenin kaupunki. Muita kaupunkeja ovat Pendembu ja Kamakwie.


title: Bombalin piirikunta

text: Piirikunnan väkiluku on kehittynyt seuraavasti: 198 776 as. (1963), 233 626 as. (1974), 317 729 as. (1985), 408 390 as. (2004) ja 606 183 asukasta (VL2015). Vuonna 2015 Bombalin piirikunnassa asui 8,6 prosenttia Sierra Leonen väestöstä.


title: Bombalin piirikunta

text: Outamba-Kilimin kansallispuiston itäosa sijaitsee Bombalin piirikunnassa.


title: Bombalin piirikunta

text: Piirikunta on jaettu paikallishallintoa varten 14 päällikkökuntaan (), jotka ovat:


title: Sirkkova

text: Sirkkova () on kylä Leningradin alueen Lomonosovin piirin Kaprion kunnassa Venäjällä. Se sijaitsee Inkerin ylängön pohjoisreunalla kilometrin Kapriosta pohjoiseen. Kylässä on 77 asukasta (vuonna 2010).


title: Sirkkova

text: Kaprion kihlakunnan Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500 nimellä "Sirjakovo". Ruotsalaisten 1600-luvun alussa laatimassa maakirjassa se esiintyy autiona.


title: Sirkkova

text: Peter von Köppenin mukaan vuonna 1848 Sirkkovassa asui venäläisiä ja 22 savakkoa. Myöhemmin se mainitaan venäläis-suomalaisena sekakylänä. Suomalaiset kuuluivat Kaprion luterilaiseen ja venäläiset ortodoksiseen seurakuntaan.


title: Sirkkova

text: Vuonna 1862 Sirkkovassa oli 45 taloa ja 135 asukasta. Kylän talonpojat olivat 1860-luvulle saakka tilanomistajan maaorjia. Myöhemmin he kuuluivat Kaprion volostiin. Vuosina 1917–1922 Sirkkova muodosti oman kyläneuvoston, joka sittemmin liitettiin Kaprion kyläneuvostoon.


title: Sirkkova

text: Sirkkova koostuu etupäässä puutarhapalstojen ympäröimistä omakotitaloista. Sen yhteyteen luetaan myös lähellä sijaitseva entinen Jyrjövän kylä. Kylässä toimii Psofida-maatalousyrityksen sikala. Kesäasukkaiden määräksi arvioidaan noin sata henkeä. Lähistölle suunnitellaan laskettelurinnettä.


title: Reino Erma

text: Reino Mauri Erma (8. huhtikuuta 1922 Tampere – 15. tammikuuta 2010 Tampere) oli suomalainen oikeustieteilijä, joka toimi Tampereen yliopiston yksityisoikeuden professorina 1970–1985 ja rehtorina 1976–1981.


title: Pia Katerma

text: Pia Katerma (6. lokakuuta 1905 Kajaani – 26. lokakuuta 1979 Helsinki) oli suomalainen kuvaamataidonopettaja, tekstiilisuunnittelija ja taidemaalari.


title: Pia Katerma

text: Katerma valmistui kuvaamataidon opettajaksi vuonna 1927 ja filosofian kandidaatiksi 1947. Hän väitteli tohtoriksi vuonna 1954. Väitöskirjan aiheena oli taiteilija Maria Wiik. Katerma toimi kuvaamataidonopettajana Nurmeksen yhteiskoulussa vuosina 1928–1929, Hämeenlinnan lyseossa vuosina 1929–1955 ja Helsingissä Tyttönormaalilyseossa vuosina 1955–1960. Myöhemmin hän oli Helsingin Taideteollisuusopiston taidekasvatuksen yliopettajana vuosina 1960–1970. Hänelle myönnettiin professorin arvonimi vuonna 1975.


title: Pia Katerma

text: Hämeenlinnan vuosinaan Katerma suunnitteli tekstiilimalleja kaupungissa toimivalle Wetterhoffin kotiteollisuusopistolle. Koulun kokoelmissa on noin sata Katerman tekemää luonnosta ja työpiirustusta. Hänen ryijymallinsa "Kevätlaulu" kuuluu vielä nykyäänkin Wetterhoffin valmistamaan ryijyvalikoimaan. Katerman malleja julkaistiin myös "Kotiteollisuus"- sekä "Lastu ja lanka" -lehdissä. Vuonna 1936 Katerma suunnitteli Hämeenlinnan kirkoon uusia tekstiilejä, kuten messupuvut ja alttarivaatteet. Ne toteutettiin Wetterhoffin oppilastöinä kudonnanopettaja Ester Perheentuvan johdolla. Vuotta myöhemmin hän suunnitteli harvinaisina pidetyt ikkunaverhot Nakkilan kirkkoon, jonka kirkkoherrana toimi Ester Perheentuvan veli Antti Perheentupa.


title: Pia Katerma

text: Katerma oli myös aktiivisesti mukana Hämeenlinnan taide-elämässä. Hän oli muun muassa vuonna 1948 perustetun Hämeenlinnan Taideyhdistyksen ensimmäinen puheenjohtaja. Myöhemmin hän oli Kuvaamataidonopettajain liiton puheenjohtaja vuosina 1955–1960. Katerma oli kiinnostunut teosofiasta ja kirjoitti Teosofinen Seuran julkaisemaan "Elonpyörä"-lehteen.


title: Tonkolilin piirikunta

text: Tonkolilin piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Piirikunta rajautuu etelässä Keneman, Bon ja Moyamban, lännessä Port Lokon, pohjoisessa Bombalin sekä idässä Koinadugun ja Konon piirikunnat. Tonkolilin piieikunnan pinta-ala on 7 003 neliökilometriä. Piirikunnan hallintokeskus on Magburakan kaupunki. Muita kaupunkeja ovat Bumbuna, Masingbi, Matotoka, Yele ja Yonibana.


title: Tonkolilin piirikunta

text: Piirikunnan väkiluku on kehittynyt seuraavasti: 184 460 as. (1963), 206 321 as. (1974), 243 051 as. (1985), 347 197 as. (2004) ja 530 776 asukasta (VL2015). Vuonna 2015 Tonkolilin piirikunnassa asui 7,5 prosenttia Sierra Leonen väestöstä.


title: Tonkolilin piirikunta

text: Piirikunta on jaettu paikallishallintoa varten 11 päällikkökuntaan (), jotka ovat:


title: Sykloteeni

text: Sykloteeni (CHO) on rengasrakenteisiin diketoneihin kuuluva orgaaninen yhdiste. Yhdistettä voidaan käyttää hajusteissa ja elintarvikkeissa aromiaineena tuomaan karamellimaista tuoksua ja makua.


title: Sykloteeni

text: Huoneenlämpötilassa sykloteeni on kellertävää kiteistä ainetta. Yhdisteen haju ja maku on voimakkaan karamellimainen. Luonnossa sykloteenia esiintyy muun muassa vaahteroissa ja se on yksi vaahterasiirapin makuyhdisteistä. Sykloteeniä muodostuu myös Maillard-reaktioiden yhteydessä kuumennettaessa sokereita esimerkiksi lihaan ja kahvipapuihin. Maillard-reaktioissa muodostuu asetolia, joka edelleen syklisoituu sykloteeniksi. 1,2-diketonina sykloteeni voi esiintyä sekä keto- että enolimuodoissa ja kaiken kaikkiaan erilaisia tautomerisia muotoja sykloteenilla on 12. Kiinteänä sykloteeni esiintyy pääasiassa enolina ja liuoksissa diketonina.


title: Sykloteeni

text: Sykloteenia voidaan käyttää ruuissa ja juomissa tuomaan niihin karamallimaisia ja hedelmäisiä makuja ja hajuja. Lisäksi sitä voidaan käyttää hajusteena.


title: Antti Perheentupa

text: Antti Perheentupa (vuoteen 1908 Söderlund, 6. tammikuuta 1889 Laitila – 14. marraskuuta 1975 Nakkila) oli suomalainen pappi ja lähetyssaarnaaja.


title: Antti Perheentupa

text: Laitilassa maanviljelijäperheeseen syntynyt Perheentupa opiskeli Suomen Lähetysseuran lähetyskoulussa 1913–1919 ja toimi sen jälkeen lähetyssaarnaajana Ambomaalla 1920–1928. Kotimaahan palattuaan Perheentupa vihittiin papiksi vuonna 1930, jonka jälkeen hän oli pappina Alastarolla 1930, Lappi Tl:ssä 1931, Nakkilassa 1931–1933, Eurajoella 1933–1934 sekä Nakkilan kirkkoherrana 1934–1950. Vuonna 1949 Perheentupa oli perustamassa Porin Diakonissalaitosta, jonka ensimmäisenä johtajana hän toimi. Vuonna 1956 Perheentupa perusti Porin Tiilimäen kaupunginosaan kehitysvammaisille tarkoitetun Porin Hoivakodin, joka muutti Ulvilaan vuonna 1968. Nykyään se tunnetaan hänen mukaansa nimellä Antinkartano.


title: Antti Perheentupa

text: Perheentuvan puoliso oli Suoma Augusta Viktröm. Heidän poikiaan ovat vuonna 2007 kuollut SDP:n kansanedustaja Antti-Veikko Perheentupa sekä pediatri Jaakko Perheentupa. Perheentuvan veli Erkki Perheentupa oli kokoomuksen kansanedustaja ja Lapuan liikkeen aktiivi, sisar Ester Perheentupa tunnettiin tekstiilisuunnittelijana. Perheentupa on haudattu Nakkilan hautausmaalle.


title: Port Lokon piirikunta

text: Port Lokon piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Piirikunta rajautuu pohjoisessa Kambian, idässä Tonkoilin ja Moyamban sekä lounaassa Läntisen alueen maaseudun piirikuntaan. Länsipuolella lainehtii Atlantin valtameri. Port Lokon piirikunnan pinta-ala on 5 719 neliökilometriä. Piirikunnan hallintokeskus on Port Lokon kaupunki. Muita kaupunkeja ovat Foredugu, Lungi, Lunsar, Mange ja satamakaupunki Pepel.


title: Port Lokon piirikunta

text: Piirikunnan väkiluku on kehittynyt seuraavasti: 247 463 as. (1963), 292 244 as. (1974), 329 344 as. (1985), 453 746 as. (2004) ja 614 063 asukasta (VL2015). Vuonna 2015 Port Lokon piirikunnassa asui 8,7 prosenttia Sierra Leonen väestöstä eli se oli pääkaupungin jälkeen Sierra Leonen väkirikkain piirikunta. Port Lokon piirikunta on merkittävää aluetta myös esimerkiksi Lungin kansainvälisen lentoaseman ja malmin vientisatama Pepelin takia. Piirikunnan lounaisosan Koyan päällikkökuntaan on rakenteilla kiinalaisten rahoittama, osin kiistanalainen Mamaman kansainvälinen lentoasema. Asema sijoittuisi aiempaa lähemmäksi, maanteitse noin 60 kilometriä pääkaupunki Freetownista itään.


title: Port Lokon piirikunta

text:
Piirikunnan vesistöistä merkittävimmät ovat Atlanttiin laskevat Rokel- ja Little Scarcies -joet, sekä Rokel- ja Bankasokajokien suulle muodostunut estuaari, jota joskus kutsutaan myös omalla jokeen viittaavalla nimellään (Sierra Leone River).
Piirikunta on jaettu paikallishallintoa varten 11 päällikkökuntaan (), jotka ovat:


title: Hiihdon Norjan-mestaruuskilpailut 2017

text: Hiihdon Norjan-mestaruuskilpailut 2017 käynnistyivät Lygnassa 2. helmikuuta.


title: Hiihdon Norjan-mestaruuskilpailut 2017

text:
Lygna, 3. helmikuuta
Edeltävänä päivänä 15 kilometrillä ensimmäisen NM-mitalinsa saavuttanut Klæbo voitti ensimmäisen Norjan-mestaruutensa. Toiseksi sijoittui venäläinen Ustjugov, joten NM-hopeaa saavutti Brandsdal ja pronssia Taugbøl.


title: Hiihdon Norjan-mestaruuskilpailut 2017

text:
Brandsdalille mitali oli ensimmäinen NM-sprintissä sitten hänen vuosien 2011–2013 kolmen sprinttimitalin putkensa ja kaikkiaan 12:s NM-tasolla. Taugbøl saavutti kolmannen NM-mitalinsa ja oli NM-sprintissä pronssilla toista kertaa peräkkäin.
Gålå, 31. maaliskuuta


title: Hiihdon Norjan-mestaruuskilpailut 2017

text:
Lygna, 2. helmikuuta
Tønsethille mestaruus oli kolmas, mutta ensimmäinen henkilökohtainen. Edellisissä NM-kilpailuissa vielä nuorten sarjassa kilpaillut Klæbo saavutti ensimmäisen NM-mitalinsa. Vastaavan kilpailun edeltävänä vuonna voittanut Sundby sijoittui kolmanneksi. Myös neljänneksi sijoittunut Gunnulfsen ja kuudenneksi sijoittunut Mysen ylsivät parhaisiin NM-sijoituksiinsa.
Lygna, 4. helmikuuta


title: Hiihdon Norjan-mestaruuskilpailut 2017

text:
Lygna, 5. helmikuuta
Lygna, 3. helmikuuta
Falla palasi mitaleille NM-sprintissä jätettyään edellisen vuoden kilpailun väliin. Sitä ennen hän oli ollut seitsemästi peräkkäin mitaleilla. Mestaruus oli hänelle niin sprintissä kuin kokonaisuudessaankin neljäs. Edellisen vuoden sprintin voittanut Weng sijoittui toiseksi saavuttaen 20. NM-mitalinsa. Myös edeltävänä päivänä kymmenellä kilometrillä pronssille sijoittuneelle Harsemille NM-mitali oli yhdeksäs.
Gålå, 31. maaliskuuta
Lygna, 2. helmikuuta
Bjørgen voitti paluukilpailunsa NM-tasolla jätettyään edellisen vuoden kilpailut väliin. Norjan-mestaruus oli hänelle 18:s. Østbergille ja Harsemille NM-mitali oli kummallekin kahdeksas.


title: Hiihdon Norjan-mestaruuskilpailut 2017

text:
Gålå, 1. huhtikuuta
Gålå, 30. maaliskuuta


title: Kemiallinen rapautuminen

text: Kemiallinen rapautuminen on kallioperän rikkoontumista veteen liuenneiden happojen vaikutuksesta. Näitä happoja liukenee veteen ilmasta, maasta ja eloperäisestä aineksesta. Kalkkikiveä sisältävillä alueilla kemiallista rapautumista tapahtuu usein ja paljolti rapautuneesta kalkkikivialueesta käytetään nimitystä karstimaa. Karstimaan muotoja ovat tippukiviluolat ja romahtaneet entiset tippukiviluolat eli doliinit ja poljeet. Mineraalit rapautuvat sitä helpommin, mitä enemmän olot, joissa ne ovat syntyneet, poikkeavat niiden nykyisestä ympäristössä. Esimerkiksi syvällä maan sisällä kovassa paineessa syntyneet syväkivet rapautuvat pintakiviä helpommin.


title: Sendo

text: Sendo oli brittiläinen matkapuhelinvalmistaja. Yritys perustettiin 1998 Birminghamissa.


title: Sendo

text: Ohjelmistoyhtiö Microsoft omisti 10% osakkuuden Sendosta.


title: Sendo

text: Sendo ja Microsoft kehittivät käyttöjärjestelmää nimeltä "Stinger", josta myöhemmin tuli Microsoftin "Smartphone 2002" ohjelmisto.


title: Sendo

text: Yhtiön puhelinta "Z100" ei julkaistu koskaan Sendon haastettua Microsoftin oikeuteen vuonna 2003.


title: Sendo

text: Yhtiö lakkautettiin vuonna 2005 Motorolan ostettua sen.


title: Sendo

text: Yhtiö lisensoi Nokian Series 60 alustan ja korvasi sillä Microsoftin alustan.


title: Taisto Olavi Lehti

text: Taisto Olavi Lehti (4. kesäkuuta 1915 Vaasa – 17. helmikuuta 2007 Helsinki) oli suomalainen upseeri, joka toimi Kainuun prikaatin komentajana.


title: Taisto Olavi Lehti

text: Olavi Lehden vanhemmat olivat vahtimestari Kaarlo Lehti ja Suoma Mattila. Hänen puolisonsa vuodesta 1943 oli Synnöve Sandström.


title: Taisto Olavi Lehti

text: Lehti tuli ylioppilaaksi Porin yhteislyseosta 1936 ja valmistui Kadettikoulusta 1941. Sotakorkeakoulun hän suoritti 1950 ja Maanpuolustuskurssin 1961. Talviosodassa Lehti toimi nuorempana upseerina PPP6:ssa Suomussalmella, jatkosodassa komppanianpäällikkönä ja pataljoonankomentajan apulaisena Jääkäripataljoona 4:ssä ja Jääkäripataljoona 5:ssä. Lehti, joka haavoittui kahdesti, osallistui myös Lapin sotaan viimeksi mainitussa joukko-osastossa. Taistelujen jo tauottua hän sai vielä käskyn käydä yksinään hiihtäen Nuorgamissa varmistamassa, että saksalaiset olivat lähteneet Suomen alueelta.


title: Taisto Olavi Lehti

text: Sotien jälkeen Lehti toimi muun muassa toimistoupseerina ja -päällikkönä sekä osastopäällikkönä useiden eri joukko-osastojen esikunnissa ja Pääesikunnassa, mutta myös Karjalan jääkäripataljoonan komentajana 1962–1965 ja Kainuun prikaatin komentajana 1967–1971 eversti Kalle Karttusen jälkeen. Viimeksi hän toimi sotilasasiamiehenä Yhdysvalloissa ja Kanadassa vuodesta 1971 vuoteen 1975, jolloin hän erosi vakinaisesta palveluksesta.


title: Taisto Olavi Lehti

text: Lehti ylennettiin reservin vänrikiksi 1937, reservin luutnantiksi 1940, luutnantiksi 1941, kapteeniksi 1943, majuriksi 1953, everstiluutnantiksi 1959 ja everstiksi 1965.


title: Taisto Olavi Lehti

text: Lehti oli Ratsastajaliiton toiminnanjohtaja 1976–1981. Hän julkaisi Esko Pihkon kanssa Jääkäripataljoona 4:n eli Hämeen jääkäripataljoonan historiateoksen "Jääkärit eteen" (2002).


title: Kivikautinen Kreikka

text: Kivikautinen Kreikka viittaa nykyisen Kreikan alueeseen kivikaudella. Katso:


title: Mekaaninen rapautuminen

text: Mekaaninen rapautuminen eli fysikaalinen rapautuminen on kallioperän rikkoontumista fysikaalisten tekijöiden vaikutuksesta. Tälläisiin fysikaalisiin tekijöihin kuuluu muun muassa lämpötilan vaihtelu. Tällöin on kysymys lämpölaajenemisesta lämpötilan noustessa ja rakenteen kutistumisesta lämpötilan laskiessa. Mannerilmastossa, missä lämpötilan vaihtelu on suurempaa kuin meri-ilmastossa, mekaaninen rapautuminen on yleisempää.Mekaanista rapautumista tapahtuu eniten kuumilla ja kuivilla alueilla sekä kylmillä, jäätikköisillä alueilla. Kallioperän sisältämien mineraalien ominaisuudet vaikuttavat rapautumiseen, kuten mineraalin väri lämpenemiseen. Myös pakkanen ja kasvien juuret aiheuttavat mekaanista rapautumista.


title: Geometrinen kausi

text: Geometrinen kausi oli muinaisen Kreikan niin kutsuttuja pimeitä vuosisatoja seurannut aikakausi noin vuosina 900–725/700 eaa. Kulttuurikausi vaikutti erityisesti Manner-Kreikassa sekä Egeanmeren saarilla. Se on saanut nimensä aikakauden geometrisesta keramiikasta, joka oli koristeltu geometrisilla kuvioilla.


title: Geometrinen kausi

text: Geometrisen kauden edeltäjää tai varhaisvaihetta pimeinä vuosisatoina noin 1050–900 eaa. kutsutaan protogeometriseksi kaudeksi (myös "esigeometrinen kausi"). Varsinainen geometrinen kausi voidaan jakaa "varhaisgeometriseen" (n. 900–850 eaa.), "keskigeometriseen" (n. 850–760 eaa.) ja "myöhäisgeometriseen kauteen" (n. 760–725/700 eaa.). Protogeometrisen kauden ohella myös varhaisgeometrinen kausi luetaan joskus vielä osaksi pimeitä vuosisatoja. Myöhempi geometrinen kausi oli aikaa, jolloin esihistoriallinen aika vaihtui Kreikassa historialliseksi ajaksi. Geometrista kautta seurasi Kreikan arkaainen kausi noin 700–480 eaa., tarkemmin sanottuna sen alkuvaiheen niin kutsuttu orientalisoiva kausi (n. 700–600 eaa.).


title: Geometrinen kausi

text:
Geometrinen kausi seurasi sitä pimeiksi vuosisadoiksi kutsuttua siirtymäkautta, joka seurasi pronssikautisen mykeneläisen kulttuurin romahdusta noin 1100 eaa. Pimeiden vuosisatojen aikana niin kutsutulla protogeometrisella kaudella noin 1050–900 eaa. alkoi nousta uudenlainen antiikin kreikkalaista kulttuuria ounasteleva kulttuuri, joka tunnetaan ennen kaikkea sen keramiikan kehityksen kautta. Aika oli Kreikan varhaista rautakautta.
Protogeometrista kautta seuranneella varsinaisella geometrisella kaudella, joka sai alkunsa noin 900 eaa., kreikkalainen yhteiskunta koki vielä suurempia muutoksia ja kehitysaskeleita. Kreikkalaiset kaupunkivaltiot eli "polikset" syntyivät, kreikkalainen kirjaimisto kehitettiin ja siirtokuntien perustaminen eri puolille Välimeren aluetta alkoi. Kaupunkivaltioiden uskonto kehittyi, yhteiskreikkalainen jumalperhe muotoutui ja rakennettiin paljon pyhäköitä. Pimeiksi vuosisadoiksi kutsuttu aika päättyi vähitellen. Joskus pimeiden vuosisatojen katsotaan päättyneen protogeometrisen kauden ja varsinaisen geometrisen kauden vaihteeseen noin 900 eaa. Joskus taas geometrisen kauden alku eli varhainen geometrinen kausi, tai jopa koko geometrinen kausi ainakin kreikkalaisen kirjaimiston kehittämiseen saakka noin 750 eaa., luetaan vielä kuuluvaksi pimeisiin vuosisatoihin.


title: Geometrinen kausi

text: Asutus aikakaudella oli hajanaista. Vahvimpia olivat ne yhteisöt, jotka olivat selvinneet mykeneläisen kulttuurin romahduksesta ilman täydellistä tuhoa, kuten Ateena. Se samoin kuin muun muassa Korintti ja Sparta kehittyivät aikakaudella kaupunkivaltioiksi. Väestö kasvoi jälleen pimeiden vuosisatojen väestöromahduksen jälkeen, joillain alueilla jopa liikaa käytettävissä olleen niukan viljelymaan kantokykyyn verran, mikä aiheutti painoa väestön muutoille. Osin tämän vuoksi kreikkalaiset alkoivat myös perustaa siirtokuntia ja kauppa-asemia eri puolille Välimeren aluetta, muun muassa Vähään-Aasiaan ja Mustanmeren rannikolle sekä eteläisen Italian niin kutsuttuun Suur-Kreikkaan ja Sisiliaan.


title: Geometrinen kausi

text:
Kaupunkivaltioiden valtionuskontojen ja -kulttien kehityksen myötä syntyi kreikkalainen temppelirakentaminen. Temppelit olivat aikakaudella vielä pieniä. Ajan kuluessa syntyi yleiskreikkalainen olympolaisiin jumaliin keskittynyt uskonto, ja samalla kehittyivät näiden jumalten yleiskreikkalaiset kulttipaikat. Ensimmäiset tai ainakin ensimmäiset historiallisesti tunnetut Olympian kisat järjestettiin keskigeometrisen kauden lopulla vuonna 776 eaa., mistä sai alkunsa historiallinen aika Kreikassa.
Geometrisella kaudella harjoitettiin kauppaa muun muassa foinikialaisten kanssa. Heiltä saamiensa vaikutteiden perusteella kreikkalaiset kehittivät kreikkalaisen aakkoskirjoituksen noin 750 eaa. Sitä käytettiin heti alusta lähtien myös kaunokirjallisuuteen. Homeros runoili noin 700-luvulla eaa. Hän toimi ajan varakkaan ylimystön piirissä, joka erottautui muista paitsi omaisuudellaan myös vertaamalla itseään homeerisessa runoudessa esiintyneisiin menneisyyden sankareihin. Suoraan Homeros ei kuvaa sen enempää mykeneläistä kuin omaakaan aikaansa. Aikakauden elämästä tunnetaan yksityiskohtia myös Homeroksen aikalaisen Hesiodoksen teoksista, ennen kaikkea teoksesta "Työt ja päivät", joka kuvaa muun muassa maanviljelyä.


title: Geometrinen kausi

text: Muutoin geometrinen kausi tunnetaan pääosin arkeologisten löytöjen, kuten keramiikan, metalliesineiden ja korujen, kautta. Monet näistä ovat hautalöytöjä. Lisäksi tunnetaan pyhäkköihin jätettyjä votiivilahjoja, usein pieniä pronssisia tai terrakotasta tehtyjä figuriineja. Monumentaalinen veistostaide ei ollut vielä kehittynyt, tai ainakaan sen materiaalina ei vielä käytetty kiveä vaan esimerkiksi puuta. Rakennuslöydöt aikakaudelta ovat vähäisiä. Löydetyt rakennukset oli tehty yksinkertaisista materiaaleista, kuten savitiilestä ja puusta. Temppelirakennukset ovat usein muodoltaan pitkänomaisia ja päättyvät apsikseen.


title: Geometrinen kausi

text: Geometrinen kausi ja sitä välittömästi edeltäneet ja seuranneet ajat voidaan jakaa kausiin seuraavasti. Ajoitukset ovat summittaisia ja pyöristettyjä. Kirjainlyhenteitä käytetään englanninkielisessä ja tieteellisessä kirjallisuudessa.


title: Geometrinen kausi

text: Geometrisella kaudella alkoi syntyä myös uudenlaista keramiikkaa ensimmäistä kertaa laajemmassa mittakaavassa sitten mykeneläisen kulttuurin romahduksen, joskin sillä oli edeltäjä edeltävän kauden protogeometrisessä keramiikassa. Geometrinen keramiikka sai nimensä siitä, että sen koristeaiheena käytettiin geometrisiä kuvioita. Tyyli on niin hallitseva ajan keramiikassa, että se on antanut nimensä koko aikakaudelle.


title: Geometrinen kausi

text: Geometrisen kauden keramiikan koristekuviot olivat erilaisia viivakuvioita (siksak-kuvio, meanderi) sekä neliöitä, kolmioita, ympyröitä ja muita abstrakteja kuvioita, jotka jakoivat väripintoja osiin. Eläinkuvitukset, kuten hevoset, hirvet, linnut ja koirat, yleistyivät 800-luvulla eaa. ja ihmisaiheet 700-luvulla eaa. Eläimet ja ihmiset maalattiin geometrisessa tyylissä hoikiksi ja jopa ”tikku-ukkomaisiksi”. Ihmishahmoja käsittänyt kuvitus kuvaa muun muassa aseistautunutta sotilasylimystöä, hevosvaunuja ja taisteluita, mikä kuvaa sotataidon ja -tekniikan kehitystä; sekä hautajaisrituaalien vaiheita, kuten ruumiinvalvojaisia ("prothesis") ja hautajaissaattoa ("ekfora"). Osa kuvituksesta saattaa esittää mytologian hahmoja, joiden esitystavat olivat vielä epäyhtenäisiä ja kehitysvaiheessa. Kaikkia kuva-aiheita ei voida tulkita helposti, koska niiden yhteydessä ei useinkaan ole vielä kirjoitusta.


title: Geometrinen kausi

text: Jo protogeometrisella kaudella kehittyi uusia keraamisten astioiden muotoja mykeneläiseltä kaudelta säilyneiden tilalle. Näitä olivat muun muassa amfora, kantharos, krateeri, lekythos, oinokhoe, skyfos ja pyksis. Kuvitus keskittyi aluksi astian kaulaan ja vyöhön kahvojen kohdalle. Kuvioissa esiintyy myös pyöreitä muotoja, kuten ympyröitä. Varhaisella geometrisella kaudella suurempi osa astiasta oli koristeltu, ja viivakuviot korvasivat pyöreämmät muodot lähes kokonaan. Keskisellä geometrisella kaudella koko astia on koristeltu jakamalla sen pinta viivakuvioilla alueisiin, joissa on esittävää kuvitusta, kuten eläimiä ja nyt myös ihmisiä. Sama kehitys jatkui myöhäisgeometrisella kaudella, jolloin esitys muuttui vähitellen realistisemmaksi. Keramiikkatyypeistä myöhäisgeometrista kautta luonnehtivat erityisesti suurikokoiset hautavaasit.


title: Geometrinen kausi

text: Parhaiten tunnetaan Ateenassa tuotettu geometrisen ajan keramiikka. Kaupunki kohosi merkittäväksi keramiikantuottajaksi jo protogeometrisella kaudella. Myöhäisgeometrisen kauden huipputuotteita ovat Kerameikoksen hautausmaalta löydetyt suurikokoiset niin kutsutut Dipylon-vaasit, joiden tekijästä käytetään nimitystä Dipylon-mestari. Attikassa geometrista keramiikkaa seurasi orientalisoivan kauden protoattikalainen keramiikka ja Korintissa protokorinttilainen keramiikka. Joillakin alueilla geometrisillä kuvioilla koristellun keramiikan tuottaminen jatkui vielä arkaaiselle kaudelle saakka, ja näin keramiikan ja taidehistorian geometrinen kausi eroaa ajoitukseltaan jossakin määrin historiallisesta kaudesta.


title: Propagandamalli

text: Propagandamalli on käsitteellinen malli kansantaloustieteessä. Sen kehittivät Edward S. Herman ja Noam Chomsky selittämään, kuinka propaganda ja systeeminen vinouma toimii joukkotiedotusvälineissä. Malli pyrkii selittämään, miten väestöä manipuloidaan ja miten suostumus taloudellisille, sosiaalisille ja poliittisille toimintaperiaatteille on ”valmistettu” yleisessä ajattelussa propagandan avulla. Teoria esittää, miten uutiset on rakennettu esimerkiksi mainonnan, tiedotusvälineiden omistuksen keskittymisen tai valtion hankinnan kautta, joka luo luontaisen eturistiriidan, joka toimii epädemokraattisten voimien propagandana.


title: Propagandamalli

text: Propagandamalli näkee yksityisen median yrityksinä, jotka ovat kiinnostuneita tuotteen – lukijoiden ja yleisön – myymisestä muille yrityksille (mainostajille) ennemmin kuin laadukkaiden uutisten julkaisemisesta. Teoria esitettiin ensimmäisen kerran vuonna 1988 Hermanin ja Chomskyn kirjassa "Manufacturing Consent: The Political Economy of the Mass Media". Teoria kuvaa median yhteiskunnallista tarkoitusta. Sen mukaan instituutioiden tutkimus ja niiden toiminta täytyy jättää hyvin tarkasti huomioimatta, lukuun ottamatta marginaalisia elementtejä tai melko hämärää tieteellistä kirjallisuutta. Teoria esittää viisi yleistä kategoriaa, ”suodatinta”, jotka määrittävät minkälaisia uutisia tiedotusvälineissä esitetään. Nämä viisi kategoriaa ovat: tiedotusvälineen omistus, tiedotusvälineen rahoittavat lähteet, lähteiden hankinta, ryöpytys, antikommunismi ja pelon ideologia. Hermanin ja Chomskyn mukaan ensimmäistä kolmea kategoriaa pidetään yleisesti tärkeimpänä.


title: Propagandamalli

text: Vaikka malli perustui pääasiassa Yhdysvaltojen median luonnehdintaan, Herman ja Chomsky uskovat, että teoriaa voi soveltaa yhtä hyvin mihin tahansa maahan, jossa on samanlainen perustaloudellinen rakenne ja organisoinnin periaatteet, jotka malli esittää median vinouman syyksi. Teoria keskittyy lähinnä sanomalehtiin ja tv-ohjelmiin, mutta sitä voi soveltaa myös muihin joukkotiedotusvälineisiin. Herman ja Chomsky esittivät vuonna 2007 mallin kaipaavan laajennusta viimeaikaisen kehityksen valossa.


title: Propagandamalli

text: Suuruus- ja tuloshakuinen pakko hallitsevissa mediayrityksissä luo vinoumat. Herman ja Chomsky osoittavat kuinka radikaali brittiläinen lehdistö syntyi 1900-luvun alussa ja kuinka se käsitteli työläisten huolenaiheita, mutta kohtuuttomalla leimaverolla, jonka tarkoitus oli rajoittaa sanomalehden omistusta ”kuinnioittaville” varakkaille alkoi muuttaa lehdistön ilmettä. Jonkin verran esiintyi kuitenkin vaihtelevuutta; sodanjälkeisessä Britanniassa radikaalit työläismieliset sanomalehdet kuten "Daily Herald", "News Chronicle", "Sunday Citizen" (kaikki jotka myöhemmin ovat lopettaneet tai sulautuneet muihin julkaisuihin) ja "Daily Mirror" (ainakin 1970-luvulle asti) julkaisivat säännöllisesti artikkeleita kyseenalaistaen kapitalistisen järjestelmän. Herman ja Chomsky esittävät, että näitä aikaisempia radikaaleja lehtiä eivät rajoittaneet yritysomistus ja ne olivat siten vapaita kritisoimaan kapitalistista järjestelmää.


title: Propagandamalli

text: Herman ja Chomsky väittävät, että koska valtamedian tiedotuskanavat ovat suuria yrityksiä tai osa yrityskonserneja (esim. osa Westinghousea tai General Electriciä), yleisölle esitetty informaatio vinoutuu näiden intresseillä. Tällaiset yrityskonsernit usein ulottuvat yli perinteisten median-alojen ja näin ollen niillä on laajat taloudelliset intressit, jotka voivat vaarantua jos tiettyjä tietoja julkaistaan. Tämän perustelun mukaan uutiset, jotka vaarantavat eniten yritysten omistajien taloudellisia intressejä kohtaavat eniten vinoumaa ja sensuuria.


title: Propagandamalli

text: Tästä seuraa, että jos liikevoiton maksimointi tarkoittaa uutisten objektiivisuuden uhraamista, silloin uutiset (ne uutiset, joissa heillä on eturistiriita), jotka lopulta selviytyvät tulee olla fundamentaalisesti vinoutuneita.


title: Propagandamalli

text: Propagandamallin toinen suodatin on mainonnan kautta saatu rahoitus. Useimpien sanomalehtien tulee houkutella mainostajia kattaakseen tuotantokustannukset, koska ilman sitä heidän tulisi nostaa heidän sanomalehden hintaa. Koko media-alalla käydään kovaa kilpailua mainostajien houkuttelemisesta; sanomalehti joka saa vähemmän mainostusta kuin sen kilpailijat on todellisessa alakynnessä. Menestyksen puute kasvattaa mainostuloja oli yksi tekijä ”ihmisten sanomalehtien” katoamisessa 1900- ja 2000-luvulla.


title: Propagandamalli

text: Tuote koostuu varakkaista lukijoista – jotka koostuvat väestön osasta jotka ovat koulutettuja ja osallistuvat päätöksentekoon – jotka ostavat sanomalehden vaikka itse sanomalehden asiakaskunta sisältää yrityksiä, jotka maksavat mainostaakseen tuotteitaansa. Tämän suodattimen mukaan uutiset ovat ”täytettä”, jotta etuoikeutetut lukijat saadaan näkemään mainokset, jotka muodostavat sisällön. Täten uutiset ottavat minkä tahansa muodon, joka parhaiten edistää koulutettujen päättäjien houkuttelua. Mainostajat haluavat yleisesti välttää juttuja, jotka ovat ”vakavan monimutkaisia” ja ”häiritsevän ristiriitaisia”, koska tämä häiritsee heidän ”ostomieltä”. Mainostajat etsivät tv-ohjelmia, sanomalehtiä, elokuvia ja muita joukkotiedotusvälineitä, jotka ovat ”kevyen viihdyttäviä” ja siten sopivia ostomieleen, eli sanoman levityksen myymiseen. Jutut jotka ovat ristiriidassa mainostajien ostomielen kanssa marginalisoi ja poissulkee juttuja ja informaatiota, jotka esittävät tietoa maailmasta, joka törmää mainostajien intressien kanssa.


title: Propagandamalli

text: Teoria väittää, että ihmiset, jotka ostavat sanomalehtiä ovat tuotteita, jotka myydään yrityksille, jotka ostavat mainostilaa; uutiset ovat tuotteen marginaalinen osa.


title: Propagandamalli

text: Kolmas Hermanin ja Chomskyn suodatin liittyy massamedioiden tapaan hankkia uutisilleen lähteet: ”Massamediat ovat ajautuneet symbioosiin vaikuttavien tietolähteiden kanssa taloudellisen pakon ja vastavuoroisuusetujen takia”. Jopa suurilla mediayrityksillä, kuten BBC:llä, ei ole varaa sijoittaa toimittajia kaikkialle. He keskittävät resurssinsa sinne missä uutiset todennäköisesti tapahtuvat: Valkoiseen taloon, Pentagoniin, 10 Downing Streetiin ja muihin keskeisiin ”uutisterminaleeihin”. Liikeyritykset ja elinkeinoelämän järjestöt ovat myös luotettavia lähteitä uutisiin, joilla katsotaan olevan uutisarvoa. Toimittajia ja journalisteja, jotka loukkaavat näitä voimakkaita uutislähteitä, esimerkiksi kyseenalaistamalla uutislähteen totuudenmukaisuuden tai vinouman heidän antamassaan materiaalissa, voidaan uhata kieltämällä heiltä pääsy elintärkeisiin lähteisiin eli tuoreisiin uutisiin. Näin ollen mediasta on tullut haluton julkaisemaan artikkeleita, jotka vahingoittavat yritysten etuja, jotka samaan aikaan tarjoavat resurssit medialle joista he ovat riippuvaisia.


title: Propagandamalli

text: Tämä suhde myös synnyttää ”moraalisen työnjaon”, jossa ”virkamiehillä on faktat sekä virkamiehet antavat faktat” ja ”ainoastaan toimittajat saavat ne”. Tällöin journalistien tarkoitus on sopeutua kritiikittömään asenteeseen, jossa heidän on mahdollista hyväksyä yritysten arvot kokematta kognitiivista dissonanssia.


title: Propagandamalli

text: Neljäs suodatin on ”ryöpytys” (engl. flaking). Herman ja Chomsky kuvaa ryöpytystä negatiivisina vastauksina tv- tai radio-ohjelmaan. Vastaukset voivat olla eri valitusmuodoissa, kuten kirjeiden, sähkeiden, puheluiden, vetoomuksien, oikeusjuttujen, puheiden tai kongressien esityksien muodoissa. Vastaukset ovat usein uhkaavia ja niissä uhkaillaan ryhtymällä rangaistustoimiin.


title: Propagandamalli

text: Suuryritykset kokoontuvat usein yhdessä muodostamaan ”ryöpytyskoneita”. Yksi esimerkki on Yhdysvaltalainen Global Climate Coalitio (GCC), johon kuuluu 50 auto- ja fossiilisten polttoaineiden yritystä kuten Exxon, Texaco ja Ford. GCC perustettiin Burson-Marstellerin toimesta – joka on yksi maailman suurimmista PR-yrityksistä – hyökkäämään ilmastotutkijoiden uskottavuutta vastaan ja levittämään ”kauhutarinoita” ilmastonmuutoksesta.


title: Propagandamalli

text: Termiä ”ryöpytys” on käytetty kuvaamaan pyrkimyksiä horjuttaa organisaatioita tai henkilöitä, jotka ovat eri mieltä tai kyseenalaistavat vallitsevat oletukset, jotka ovat suotuisia valitulle ”establishmentille” (valtaapitäville). Toisin kuin ensimmäiset kolme suodatinta – jotka ovat peräisin markkinamekanismien analyysistä – ryöpytykselle ominaista on yhteiset ponnistelut hallitsemaan julkista informaatiota.


title: Propagandamalli

text: Viides ja viimeinen suodatin on antikommunismi ja pelko. "Manufacturing Consent" kirjoitettiin kylmän sodan aikaan. Yleisesti pelkoa käytetään ”vihollisista” tai ”pahoista diktaattoreista” uutisoitaessa, kuten esimerkiksi länsimaissa tapaukset Muammar Gaddafi, Saddam Hussein tai Slobodan Milosevic (esim. brittiläisen iltapäivälehden otsikot ”Smash Saddam!” ja ”Clobba Sobba!”). Suodattimen sanotaan ulottuvan esimerkiksi myös ympäristösuojelijoiden uutisointiin valtavirtamediassa, jossa heitä pidetään ”ekoterroristeina”. Esimerkkinä "The Sunday Times", joka kirjoitti useita artikkeleita vuonna 1999 syyttäen väkivallattomia suoran toiminnan aktivisteja kyynelkaasujen ja tainnutusaseiden varastoimisesta.


title: Propagandamalli

text: Anti-ideologistit käyttävät hyväkseen julkisen pelon ja viharyhmät, joidenka uhka on potentiaalinen, oikea, liioiteltu tai kuviteltu. Mallin mukaan kommunismi aiheutti ensisijaisen uhan. Parjaajien toimesta kommunismi ja sosialismi esitettiin kansalaisille vaaraksi eri vapauksille, kuten sananvapaudelle, liikkumisvapaudelle, lehdistönvapaudelle ja niin edespäin. Malli väittää, että tämänkaltaisia kuvauksia käytettiin useasti keinona vaientaa eliitin etuja kritisoivat. Chomsky väittää, että kylmän sodan loppumisen jälkeen vuonna 1991, antikommunismi korvattiin ”terrorisminvastaisella sodalla”, joka on suuri yhteiskunnallinen kontrollointimekanismi. Syyskuun 11. päivän terroritekojen jälkeen jotkut tutkijat ovat yhtä mieltä siitä, että terrorisminvastainen sota (tai islamofobia) on korvannut antikommunismin pelon lähteenä.


title: Propagandamalli

text: Propagandamallin teoreettisen selityksen jälkeen kirja sisältää suuren osion, jossa Herman ja Chomsky pyrkivät testaamaan esittämiään hypoteeseja. Jos propagandamalli on oikeassa ja suodattimet vaikuttavat median sisältöön, tietynlaisia vinoumia olisi odotettavissa – sellaisia, jotka systemaattisesti suosivat yritysten etuja.


title: Propagandamalli

text: He myös käyvät läpi kontrolliryhmiä, jossa on kaksi historiallista tapahtumaa, jotka ovat samanlaisia keskenään, mutta poikkeavat odotetulta median suhtautumiselta. Näissä kontrolleissa tapahtumat ovat objektiivisesti vastakkain ja testeissä käytetään menetelmiä, kuten keskeisten tapahtumien tekstimääräinen mittaus tai kyseistä juttua suosivat pääkirjoitukset.


title: Propagandamalli

text:
Yksi esimerkki vinoumasta oli miten mediassa epäonnistuttiin kyseenalaistamaan Yhdysvaltojen Vietnamin sodan laillisuus, kun taas Neuvostoliiton Afganistanin sodasta uutisoitiin merkittävästi hyökkäyksenä.
Toinen esimerkki vinoumasta oli miten mediassa oli taipumus korostaa väkivaltaisia tekoja – kuten kansanmurhia – enemmän vihollisten tai epäystävällisten maissa, kuten Kosovossa, samalla kun oli taipumus jättää huomioimatta kansanmurhia liittolaisvaltioissa, kuten Indonesian Itä-Timorissa. Tämä vinouma esiintyi myös ulkomaiden vaaleissa, jossa media antoi myönteistä näkyvyyttä liittolaisvaltioiden vaaleille – kuten El Salvadorin ja Guatemalan vilpillisille vaaleille – kun taas epäsuotuisaa näkyvyyttä laillisille vaaleille vihollismaissa kuten Nicaraguassa.


title: Propagandamalli

text: Chomsky toteaa myös, että media uutisoi tarkasti esimerkiksi Fallujan taistelujen tapahtumista, mutta ideologisten vinoumien takia se toimi hallitusmyönteisenä propagandana. "The New York Times" kuvasi tarkasti hyökkäystä Fallujan keskussairaalaan, mutta se oli meneillään olevien sotarikoksien juhlintaa. Geneven sopimuksien mukaan lääkintähuollon kiinteisiin laitoksiin ja liikkuviin lääkintämuodostelmiin ei saa missään olosuhteissa kohdistaa hyökkäystä, vaan selkkauksen osapuolten tulee niitä jokaisena ajankohtana pitää loukkaamattomina ja suojella.


title: Propagandamalli

text: Herman ja Chomsky osoittavat vinoumia skandaalien raportoinnissa. Skandaalit, jotka hyödyttävät valtaapitäviä raportoidaan, kun taas skandaalit, jotka satuttavat valtaapitäviä jätetään huomioimatta. Suurin esimerkki tästä on kuinka Yhdysvaltojen media uutisoi laajasti Watergate-skandaalista, mutta jätti huomioimatta COINTELPRO-paljastukset. Vaikka Watergate-paljastukset olivat poliittinen uhka voimakkaille ihmisille (Demokraateille), COINTELPRO vahingoitti keskivertokansalaisia ja meni niinkin pitkälle kuin poliittiset salamurhat. Muita esimerkkejä on esimerkiksi Iran-Contra-skandaali, jossa media keskittyi voimakkaisiin ihmisiin kuten Oliver Northiin, mutta jätti pois uutisoinnin Nicaraguassa kuolleista siviileistä, kun Yhdysvallat avustivat contria.


title: Propagandamalli

text: Haastattelussa vuonna 2010 Chomsky vertasi median uutisointia WikiLeaksin julkaisemista Afganistanin sodan (2001–) tietovuodoista median uutisointiin tutkimukseen, jossa tutkittiin Fallujan vakavia terveysongelmia. Vaikka mediassa oli runsaasti uutisointia WikiLeaksista, Yhdysvaltalaismedia ei uutisoinut Fallujan tutkimuksesta, jossa terveystilannetta kuvattiin brittiläisessä mediassa Hiroshimaa pahemmaksi.


title: Propagandamalli

text: "Manufacturing Consent" -kirjan julkaisemisen jälkeen Herman ja Chomsky ovat käyttäneet teoriaa ja antaneet sille keskeisen roolin heidän kirjoituksissaan, luennoissaan ja teoreettisissa viitekehityksissään. Chomsky on käyttänyt runsaasti teorian selittävää voimaa tukeakseen hänen tulkintoja valtamedian suhtautumisesta monenlaisiin tapahtumiin, kuten:


title: Propagandamalli

text: Niissä harvoissa tapauksissa, jolloin propagandamallista puhutaan valtamediassa, se aiheuttaa yleensä suuren reaktion. Vuonna 1988 Bill Moyers haastatteli Chomskya tv:ssä PBS-kanavalla ja ohjelma sai tuhat kirjettä vastauksena, mikä oli yksi suurimmista reaktioista ohjelman historiassa. Kun Chomsky esiintyi TV-Ontariolla vuonna 1985, lähetyksessä näkyi puhelinnumero, johon katsojat pystyivät soittamaan. Tv-asema sai 31 321 soittoa. Kun Chomskya haastateltiin BBC:llä vuonna 1996, ohjelman tuottaja kertoi, että ”Yleisöreaktio oli hämmästyttävää. En ole koskaan työskennellyt ohjelmassa, joka on saanut niin paljon kirjeitä ja soittoja”. Tuottajan toimisto oli ”hukkunut” palautteeseen.


title: Propagandamalli

text: Vuonna 2007 Chomsky ja Herman puhuivat Windsorin yliopistossa mallin kehityksestä ja kritiikkiin vastaamisesta. Molemmat totesivat, että malli on silti soveltuva, vaikkakin he ehdottivat joihinkin mallin alueisiin päivitystä viimeaikaisten kehityksien varjossa.


title: Propagandamalli

text: Chomsky on painottanut, että vaikka propagandan rooli mediassa on tehostunut omistuksen ja mainnon takia, ongelman juuret ovat ideologisissa-doktriinisissa sitoumuksissa – jotka ovat osa intellktuellia elämää – tai valtaapitävien ihmisten intellektuellisessa kulttuurissa. Hän vertaa mediaa tieteelliseen kirjallisuuteen, jossa esiintyy samoja ongelmia vaikka propagandamalli ei niinkään rajoita sitä.


title: Propagandamalli

text: Windsorin puheessa Chomsky totesi, että Herman oli ensisijaisesti vastuussa teorian luomisesta vaikka Chomsky auttoi siinä. Chomskyn mukaan hän vaati Hermanin nimen esiintyvän ensimmäisenä "Manufacturing Consent" -kirjan kannessa, koska Herman oli ensisijaisessa teorian tutkijan ja kehittäjän roolissa.


title: Propagandamalli

text:
Internetin tullessa halvaksi viestintävälineeksi useita riippumattomia sivustoja on syntynyt, jotka tarkkailevat mediaa tarkasti käyttäen hyödyksi propagandamallia. Esimerkkejä näistä ovat Free Press ja FAIR.
Vuonna 2010 Harvard Kennedy Schoolin tekemä tutkimus osoitti, että tiedotusvälineet, kuten "The New York Times" ja "Los Angeles Times" lopetti termin ”kidutus” käytön puhuttaessa vesikidutuksesta (engl. waterboarding), kun Yhdysvaltain hallitus harjoitti sitä vuodesta 2002 vuoteen 2008. Tutkimus myös totesi, että lehdistö kutsui vesikidutusta kidutukseksi paljon todennäköisemmin jos vesikidutusta harjoittava maa oli muu kuin Yhdysvallat. Tutkimus oli samankaltainen kuin "Manufacturing Consent" -kirjassa tehdyt mediatutkimukset aiheista, kuten miten termiä ”kansanmurha” käytettiin mediassa, kun sillä viitattiin liittolais- ja vihollismaihin.


title: Propagandamalli

text: Glenn Greenwald kommentoi tutkimusta ja sanoi, että ”emme tarvitse valtionjohtoista mediaa, koska tiedotusvälineemme ottavat vapaaehtoisesti sen tehtävän...”, koska media usein toimii valtion propagandana pakottamatta.


title: Propagandamalli

text: Chomsky on kommentoinut propagandamallin soveltuvuutta muiden maiden mediaympäristössä:Tutkimusta on tehty vain harvoin järjestelmällisellä tavalla. Brittiläistä mediaa on tutkittu Glasgow’n yliopistossa. Mark Curtisin "Ambiguities of Power" -kirjassa on tehty mielenkiintoista tutkimusta Keski-Amerikan uutisoinnista brittiläisessä mediassa. Tutkimusta on tehty Ranskan mediasta, lähinnä Belgiassa, äskettäinen kirja Serge Halimilta ("Le Monde Diplomatiquen" päätoimittaja). Hollantilainen jatko-opiskelija on tutkinut erittäin huolellisesti neljäätoista suurta eurooppalaista sanomalehteä, käyttäen Ed Hermanin menetelmiä. Mielenkiintoisia tuloksia. Keskustelin näistä (ja muutamasta muusta) hieman kirjani "Deterring Democracy" kappaleen 5 alaviitteessä.Yli vuosikymmenen ajan brittiläis-pohjainen sivusto Media Lens on tutkinut heidän kotimaantoimitusta ja liberaalia lehdistöä. Media Lensin kritiikkiä esiteltiin "Guardians of Power (2006)"- ja "Newspeak in the 21st Century (2009)" -kirjoissa.


title: Propagandamalli

text: Tutkimuksissa propagandamallia on laajennettu myös Kiinan uutismedian tutkimiseen ja Hollywoodin elokuvatuotannon tutkimiseen.


title: Propagandamalli

text: American Enterprise Instituten Eli Lehrer kritisoi propagandamallin teoriaa kirjassaan "The Anti-Chomsky Reader". Lehrerin mukaan erimielisyydet sanomalehdissä kuten "The New York Timesissa" ja "The Wall Street Journalissa" ovat todisteita siitä, että media ei ole yhtenäinen järjestelmä. Lehrer myös uskoo, että mediassa ei voi olla yritysten vinoumia, koska media raportoi ja paljastaa yritysten korruptiota. Lehrer väittää, että propagandamalli koostuu marxilaisesta käsityksestä oikeistolaisesta väärästä tietoisuudesta.


title: Propagandamalli

text: Herman ja Chomsky ovat todenneet, että media ei ole täysin yhtenäinen järjestelmä, vaan se edustaa voimakkaiden intressien välistä keskustelua jättäen näkökulmia huomioimatta, jotka haastavat näiden intressien "perustavaa laatua olevat edellytykset". Esimerkiksi Vietnamin sodan aikana mediassa oli erimielisyyksiä sodan taktiikoista, mutta laajempi näkökulma sodan laillisuudesta ja oikeutuksesta jätettiin huomioimatta. Lisäksi Chomsky on sanonut, että vaikka media vastustaa korruptiota, se ei vastusta sitä, että yhteiskunta voimaannuttaa laillisesti yritysten etuja. Tämä on osoitus voimakkaista intresseistä, jonka malli ennustaa. Herman ja Chomsky ovat todenneet myös, että malli ei pyri käsittelemään median vaikutuksia yhteiskuntaan. Herman on todennut, että kriitikot eivät ole ymmärtäneet, että propagandamalli ei selitä sitä kuinka tehokkaita tuloksia media tuottaa, vaan kuinka se toimii.


title: Propagandamalli

text: Gareth Morley esittää artikkelissaan "Inroads: A Journal of Opinion", että laajalti uutisoitu israelilaisten protestoijien kaltoinkohtelu verrattuna vähäiseen uutisointiin vastaavista (tai paljon pahemmista) tapahtumista Saharan eteläpuolisessa Afrikassa on selitetty huonosti mallissa. Chomsky vastasi, että kun mallia testataan, esimerkit tulisivat olla huolellisesti valittuja seurantaryhmien parivertailussa, jotta vältytään sellaisilta eroavaisuuksilta, jotka eivät liity poliittisiin vinoumiin. Esimerkiksi kahden alueen uutisoinnin tulisi olla samanlaista. Chomskyn mukaan näin ei kuitenkaan ole; uutisointi on huomattavasti yleisempää Israelista (missä tahansa muodossa) kuin uutiset Saharan eteläpuolisessa Afrikasta.


title: Hyynilä

text: Hyynilä on kylä Sastamalan kaupungissa Pirkanmaalla. Se sijaitsee entisen Mouhijärven kunnan pohjoisosassa Suodenniemelle vievän seututien 259 varressa. Kylän alueella on Hyynilänjärvi ja osa Kortejärveä. Kylän pohjoisosa tunnetaan nimellä Pikku-Hyynilä.


title: Hyynilä

text: Hyynilä on ollut tiheästi asutettu niin sanottu umpikylä. Kylä tuhoutui tulipalossa kahdesti, vuonna 1714 ja 1800-luvun alussa. Nykyään kylän asutus on levinnyt hajanaisesti laajalle, ja Hyynilän asukasluku on noin 320. 1900-luvun alussa Hyynilässä sijaitsi virvoitusjuomatehdas Mouhijärven Vesitehdas.


title: Juvanruukki

text: Juvanruukki oli Karjalan kannaksella Kuolemajärven pitäjän Juvajärveltä laskevan Juvajoen kosken rannalla vuosina 1687–1704 toiminut manufaktuuripaja.


title: Juvanruukki

text: Ruukin perusti Johan Thorwöste joka omisti Uudellamaalla sijainneet ruotsalaista vuorimalmia käyttäneet Antskogin ja Fiskarsin rautaruukit. Thorwöste sai 1687 Ruotsin vuorikollegiolta luvan perustaa Juvan kylään ruukin johon kuului kankirautapaja ja nippuvasarapaja ahjoineen. Pajojen voimanlähteenä oli koskeen sijoitettu vesiratas. Thorwöste siirsi Juvanruukille kaksi kankivasaraa Fiskarsin ruukilta. Vuonna 1689 hän sai luvan perustaa myös rautalevyjä takoneen peltivasarapajan. Ruukki toimitti 1690-luvulla rautalevyjä, nauloja ja hevosenkenkiä muun muassa Narvan, Pähkinälinnan ja Käkisalmen rajalinnoituksiin. Ruukin käyttämä harkkorauta tuotiin laivoilla Fiskarsin masuunilta ja valmiit rautatuotteet vietiin laivoilla ostajille. Ruukilla oli oma satama Kyrönniemen itärannalla ja Thorwöste rakennutti Koivistolla laivoja ruukkia varten. Ruukille muutti työväkeä Ruotsista ja heidän joukossaan oli myös Belgiasta alun perin tulleita valloneja. Vuonna 1694 ruukkiyhteisössä asui 77 työntekijää ja heidän perheenjäsentään.


title: Juvanruukki

text: Suuren Pohjan sodan alettua vuonna 1700 venäläiset valtasivat toukokuussa 1703 Nevajoen suistossa sijainneen Nevanlinnan rajalinnoituksen minkä jälkeen Thorwöste ja suurin osa ruukin työväestä pakeni Ruotsiin. Venäläinen kasakkaosasto hyökkäsi 4. helmikuuta 1704 Juvanruukille, ryösti kaikki ruukin rautavarastot ja poltti rakennukset. Hyökkäyksessä kuoli useita ruukkilaisia heidän joukossaan ilmeisesti myös ruukin asioita hoitamaan jäänyt Thorwösten vanhin poika Lorenz.


title: Toriumkloridi

text: Toriumkloridi tai torium(IV)kloridi (ThCl) on torium- ja kloridi-ionien muodostama epäorgaaninen ioniyhdiste. Toriumkloridia ei esiinny vapaana luonnossa, vaan sitä saadaan monatsiitista ja muista toriummineraaleista. Yhdistettä käytetään valmistettaessa puhdasta toriummetallia ja muita toriumyhdisteitä.


title: Toriumkloridi

text: Toriumkloridi on huoneenlämpötilassa kiinteää valkoista ja hygroskooppista eli vettä imevää ainetta. Siitä tunnetaan kidevedettömän muodon lisäksi kaksi kidevedellistä hydraattia, nämä ovat ThCl(HO) ja ThCl(HO). Toriumkloridi liukenee veteen.


title: Toriumkloridi

text: Toriumkloridilla on kaksi eri kiderakennetta eli se on polymorfista. Nämä ovat α‐ThCl ja korkean lämpötilan muoto β‐ThCl. Kiderakenteiden välinen siirtymä tapahtuu 405 °C lämpötilassa, mutta vain erityisissä olosuhteissa ja erittäin puhtaalle näytteelle. Yhdisteen β‐muoto kuitenkin säilyy jäähtyessään takaisin alle tämän siirtymälämpötilan. Molempien muotojen kiderakenne on tetragonaalinen ja rakenteiden väliset erot ovat vähäisiä. α‐ThCl:n avaruusryhmä on I4/amd (hilavakiot a = 640,8 pm, c = 1 292,4 pm) ja β‐ThCl:n I4/a (hilavakiot a = 849,1 pm, c = 748,3 pm). On joitain viitteitä, että toriumkloridilla olisi kolmaskin olomuoto alle 70 K lämpötilassa.


title: Toriumkloridi

text: Toriumin tavoin myös toriumkloridi on radioaktiivista.


title: Toriumkloridi

text: Toriumkloridia voidaan valmistaa antamalla toriumhydridin ThH reagoida suolahapon kanssa tai suoraan kloorin reaktiolla toriummetallin, ThH:n tai toriumkarbidin kanssa.


title: Toriumkloridi

text: Toinen valmistustapa on kloorata toriumoksalaattia hiilidioksidin ja hiilitetrakloridin (CCl) seoksella. Myös valmistus toriumdioksidista lähtien on mahdollista reaktioilla:


title: Toriumkloridi

text: Metallista toriumia voidaan valmistaa pelkistämällä toriumkloridia natriumilla tai elektrolysoimalla toriumkloridin sulatetta. Myös poikkeuksellinen reaktio dysprosiumkloridin DyCl kanssa tuottaa puhdasta toriummetallia.


title: Toriumkloridi

text: Toriumkloridi on mahdollinen kaksoisfluidireaktorin polttoaine.


title: Bon piirikunta

text: Bon piirikunta () on yksi neljästä Sierra Leonen Eteläisen maakunnan piirikunnasta, aluehallinnon toisen tason alueesta. Se rajoittuu etelässä Pujehunin ja Bonthen, lännessä Moyamban, pohjoisessa Tonkoilin ja idässä Keneman piirikuntaan. Bon piirikunnan pinta-ala on 5 219 neliökilometriä. Piirikunnan hallintokeskus on Bon kaupunki. Muista kaupungeista mainittakoon Baiima, Baoma, Bumpe, Njala, Serabu, Sumbuya, Tikonko ja Yeleja.


title: Bon piirikunta

text: Piirikunnan väkiluku on kehittynyt seuraavasti: 209 754 as. (1963), 217 711 as. (1974), 268 671as. (1985), 463 668 as. (2004) ja 574 201 asukasta (VL2015). Vuonna 2015 Bon piirikunnassa asui 8,1 prosenttia Sierra Leonen väestöstä.


title: Bon piirikunta

text: Piirikunta on jaettu paikallishallintoa varten 16 päällikkökuntaan () tai kaupunkialueeseen, jotka ovat:


title: Bon piirikunta

text: Piirikunnan tärkein tulonlähde ovat kulta- ja timanttikaivokset. Myös kauppa elättää monia, sillä piirikunta sijaitsee vilkkaiden kauppareittien varrella. maatalous työllistää vain noin puolet piirikunnan asukkaista, vähemmän kuin muualla maassa. Tärkeimpiä viljelyskasveja ovat riisi, juurekset, kahvi, kaakao ja öljypalmu.


title: Bon piirikunta

text: (awoko.org)


title: Yskjärven harkkohytti

text: Yskjärven harkkohytti oli Karjalan kannaksella Muolaan pitäjän Pällilän kylässä Yskjärven koillisrannalla sijainneella niemellä vuosina 1868–1872 toiminut harkkohytti.


title: Yskjärven harkkohytti

text: Harkkohytin perusti nimineuvos Gregorius Nazarov joka oli ostanut ruhtinas Galitzinilta Pällilän ja Koiralan kylissä sijanneita rälssitiloja sekä oikeuden kaikkiin Galitzinin mailta löytyviin malmivaroihin. Kesällä 1869 pidetyn katselmuksen mukaan Yskjärvellä oli viisi harkkouunia sekä lieskauuni, höyryvasara, puhalluslaitos, työkalusepän ahjo ja höyrykone. Laitoksen tarkoituksena oli valmistaa rautamalmista suoraan takkirautaa, takorautaa ja terästä. Harkkohytti joutui kuitenkin jo 1870-luvun alussa vaikeuksiin ja se ei ollut enää käytössä vuoden 1873 alussa.


title: NeXT Computer

text: NeXT Computer oli NeXT yhtiön työasema, jossa oli NeXTSTEP käyttöjärjestelmä.


title: NeXT Computer

text:
Ensimmäinen malli julkaistiin vuonna 1988.
Tietokoneessa käytettiin Motorola 68030 suoritinta Motorola 88000 suorittimen viivästyessä.


title: NeXT Computer

text:
Tietokonetta seurasivat mallit NeXTstation ja NeXTcube. NeXTcube-tietokoneiden yhteydessä myytiin 17" harmaasävynäyttöä.
NeXTstation oli saatavilla perusmallina ja Turbo-mallina, jossa suorittimen kellotaajuus oli korkeampi ja muistimäärä oli laajennettavissa suurempaan.


title: Adra

text: Adra on kunta Andalusian itsehallintoalueella Espanjassa. Adran asukasluku on 24 713 (2016).


title: Heikki Paasonen Show

text: Heikki Paasonen Show on suomalainen viihdeohjelma, joka esitettiin Nelosella alkuvuodesta 2017. Ohjelmaa juonsi Heikki Paasonen ja mukana nähtiinn Pirjo Heikkilä, Kari Hietalahti sekä Heikki Paasosen äiti Eivor Paasonen.


title: Heikki Paasonen Show

text: Ohjelmassa keskeisessä osassa olivat Paasosen haastattelemat studiovieraat. Lisäksi ohjelmassa esitettiin sketsejä ja jokaisessa jaksossa esiintyi musiikkivieras. Vakio-osiona oli "deittitaksi", jossa Paasonen ja Heikkilä etsivät ja kuljettivat sinkkuja tarkoituksenaan parittaa heitä keskenään.


title: Start (lentoyhtiö)

text: Start () oli venäläinen rahtilentoyhtiö. Vuonna 1994 perustetun yhtiön kotikenttä oli Ramenskojen lentoasema Moskovassa. Se lopetti toimintansa vuonna 2000.


title: Start (lentoyhtiö)

text: Start käytti toimintansa aikana seuraavia yhdeksää lentokonetta ja helikopteria.


title: Kromosomi 3

text: Kolmas kromosomipari on yksi 23:sta ihmisen kromosomiparista. Ihmisillä on normaalisti kaksi paria tätä kromosomia. 3. kromosomi sisältää lähes 200 miljoonaa emäsparia. Geenien tunnistaminen on tärkeä osa kromosomien tutkimista. Koska tutkijat käyttävät erilaisia menetelmiä geenien tutkimiseen, geenien määrä vaihtelee tutkijasta riippuen. Tällä hetkellä vaihteluväli on 16 ℅. Pienimmillään tutkimuksissa on arvioitu olevan 2 565 geeniä ja suurimmillaan 2 971. Kolmannessa kromosomissa srvioidaan olevan 1 073 koodaavaa geeniä, 1 158 tilkegeeniä, ja 761 pseudogeeniä.


title: Kromosomi 3

text: Koodaamattomista geeneistä 709 on pitkiä geenejä ja 315 on lyhyitä.


title: Tatneftaero

text: Tatneftaero (; ICAO: TNF) oli venäläinen lentoyhtiö. Vuonna 1998 perustettu yhtiö oli öljy-yhtiö Tatneftin tytäryhtiö. Se lensi sekä reitti- että tilauslentoja Kazanin lentoasemalta.


title: Tatneftaero

text: Yhtiö aloitti toimintansa kahdella Tu-154M:llä. Tammikuussa 2001 se osti myös yhden Tu-134AK:n. Niiden lisäksi öljy-yhtiöllä oli käytössään myös kaksi Jak-40-konetta VIP-henkilöiden kuljettamista varten.


title: Tatneftaero

text: Tatneftaero lopetti toimintansa helmikuussa 2002.


title: Tatneftaero

text: Tatneftaero käytti toimintansa aikana seuraavia viittä lentokonetta.


title: Hoseritsa

text: Hoseritsa () on entinen kylä Leningradin alueen Lomonosovin piirin Kosteritsan kunnassa. Se sijaitsi Inkerin ylängöllä kymmenen kilometriä Kosteritsasta lounaaseen.


title: Hoseritsa

text: Kylän länsipuolelta on löydetty muinainen hautapaikka, joka käsitti 119 kumpuhautaa ja kaksi kivikehyshautaa. Paikka ei ole säilynyt.


title: Hoseritsa

text: Peter von Köppenin mukaan vuonna 1848 Hoseritsassa asui 133 venäläisten ohella 51 savakkoa ja yksi äyrämöinen, jotka kuuluivat Serepetan luterilaiseen seurakuntaan. Vuonna 1862 kylässä oli 38 taloa ja 193 asukasta. Talonpojat olivat tilanomistajan maaorjia.


title: Hoseritsa

text: 1900-luvun alussa Hoseritsa kuului Porun kyläkuntaan. Sen asukkaat olivat venäläisiä, suomalaisia ja virolaisia. Talonpojat tekivät maanviljelyn ohella halkoja ja harjoittivat ajurin ammattia. Naiset olivat talvisin palvelijoina Pietarissa. Kylän ortodoksit kuuluivat Paastonkylän seurakuntaan. Luterilaisten lapset kävivät koulua Serepetassa.


title: Hoseritsa

text: Venäjän vallankumouksen jälkeen Hoseritsa muodosti aluksi oman, Metussin volostiin kuuluneen kyläneuvoston. Vuodesta 1922 lähtien se kuului Saastrovan ja välillä Porun kyläneuvostoon. Vuonna 1928 kylässä oli 57 taloa ja 280 asukasta. Saastrovan kyläneuvoston keskus oli tuolloin Muhkovitsassa.


title: Hoseritsa

text: Kylä tuhoutui toisen maailmansodan aikana, eikä sitä rakennettu uudestaan. Nykyään paikalla on huvilakylä Petergofskoje predmestje.


title: Unescon maailmanperintökohteet Andorrassa

text: Unesco on nimennyt Andorrasta yhden kohteen maailmanperintöluetteloon. Kohde on merkittäviä kulttuuriperintönsä ansiosta.


title: Lahja Exner

text: Lahja Exner (os. Kukkula, synt. 15. helmikuuta 1939 Lahti, Suomi) on ruotsalainen sosiaalidemokraattinen poliitikko, joka oli vuosina 1979–1994 Ruotsin sosiaalidemokraattisen työväenpuolueen edustajana Ruotsin valtiopäivillä. Hän oli ensimmäinen Ruotsin valtiopäiville valittu siirtolaisnainen ja ensimmäinen suomalaissyntyinen henkilö Ruotsin valtiopäivillä sitten 1800-luvun.


title: Lahja Exner

text: Lahja Kukkula kävi kansa- ja oppikoulun Lahdessa. Monen aikalaisensa tavoin Lahja lähti Ruotsiin työtä etsimään ja toisaalta seikkailumielellä. Hän sai heti töitä suomalaisen työnvälitystoimiston kautta tekstiiliteollisuuden palveluksessa ja oli samassa työpaikassa Saxylle-Kilsund AB:ssa Boråsissa tekstiilityöntekijänä vuodesta 1957 vuoteen 1979. Hän avioitui 1958 Ruotsiin siirtolaisena muuttaneen unkarilaisen koneasentaja Lajos Exnerin kanssa. Taloudellisesti niukka arki tasapainotellessa pienten lasten äitiyden ja perheen vuorotyön välillä saivat Lahja Exnerin kiinnostumaan työväenliikkeesta. Moni siirtolainen ei tiennyt ammattiliittoon liittyessään liittyvänsä samalla myös sosiaalidemokraattisen puolueen jäseneksi.


title: Lahja Exner

text: Exner eteni luottamistehtäviin työpaikallaan ja pian hän edusti eritoten siirtolaisia. Hän lähti kunnallispolitiikkaan vuonna 1979 ja tuli valituksi ensimmäisenä siirtolaisnaisena valtiopäiville Älvsborgin läänin eteläisestän vaalipiiristä. Hänen merkittävimpiä luottamustehtäviään ovat olleet Siirtolaisuuspoliittisen komitean puheenjohtajuus sekä Maahanmuuttoviraston hallituksen jäsenyys. Hän kuului Työmarkkinahallituksen (AMS) ja Valtion Siirtolaisviraston (SIV) johtokuntiin. Lahja Exner jäi eläkkeelle valtiopäiväedustajan tehtävästä 1994.


title: J. W. Suominen

text: Juho Wiktor Suominen (26. kesäkuuta 1877 Lappi Tl – 27. elokuuta 1935 Pori) oli suomalainen tehtailija, joka oli kotoisin Satakunnan Lapin pitäjän Kuljun kylästä. Vuonna 1898 hän perusti Nakkilaan nahkurinverstaan, josta 1908 muodostui J. W. Suominen Oy. Kansainvälistynyt yritys tunnetaan nykyään nimellä Suominen Oyj. Vuonna 1928 Nakkilaan valmistui Suomisen yksityiskodikseen rakennuttama Koskilinna, jonka suunnitteli arkkitehti Väinö Vähäkallio.


title: J. W. Suominen

text: Suominen kuoli kävelyretkellä harhaluodista saamiinsa vammoihin Porin kaupunginsairaalassa vuonna 1935. Villilän kartanon puutarhuri oli pelotellut harakoita, jolloin pienoiskiväärin luoti osui läheisellä maantiellä kulkenutta Suomista vatsaan. Se onnistuttiin poistamaan leikkauksessa, mutta sydänvaivoista kärsinyt Suominen menehtyi muutaman päivän kuluttua korkeasta kuumeesta kärsittyään. Kuolinvuoteellaan laatimassa testamentissa hän lahjoitti varat Nakkilan uuden kirkon rakentamiseen. Suominen on haudattu kirkon alla olevaan kryptaan yhdessä puolisonsa Emma Koskisen (1878–1953) kanssa.


title: J. W. Suominen

text: J. W. Suomisen poika oli kauppaneuvos Leo Suominen, jonka poika puolestaan on poliitikko ja entinen ministeri Ilkka Suominen.


title: Kulmikkaat munat

text: Kulmikkaat munat (engl. "Lost in the Andes!") on Carl Barksin käsikirjoittama ja piirtämä 32-sivuinen sarjakuvatarina, joka julkaistiin vuonna 1949.


title: Kulmikkaat munat

text: Museon vahtimestarina työskentelevä Aku Ankka huomaa sattumalta, että museon kokoelmiin kuuluvat "kivet" ovatkin todellisuudessa kuutionmuotoisia kananmunia. Elintarviketeollisuus kiinnostuu mahdollisuudesta tuottaa kulmikkaita kanoja ja munia, ja siksi Aku sekä Tupu, Hupu ja Lupu lähtevät etsimään munien alkulähdettä Andien vuoristosta. Lopulta he löytävät vuorten keskeltä kaupungin nimeltä Vihoviimeinen rotankolo, jonka kaikki asukkaat ja rakennukset ovat kulmikkaita. Lisäksi Ankat löytävät ensimmäisinä kulmikkaita munia tuottavat kulmikkaat kanat. Tupu, Hupu ja Lupu joutuvat melkein tuomituksi pakkotyöhön, koska he rikkovat kaupungin lakeja puhaltamalla pyöreitä purukumi-ilmapalloja. He saavat kuitenkin armahduksen puhallettuaan kananpoikien avulla kulmikkaita purukumipalloja. Ankat palaavat Ankkalinnaan kahden kulmikkaan kanan kanssa, mutta heidän epäonnekseen molemmat kanat ovatkin kukkoja eivätkä siis voi tuottaa jälkeläisiä.


title: Kulmikkaat munat

text: Barks sai "Kulmikkaat munat" valmiiksi lokakuussa 1948, ja tarina julkaistiin Yhdysvalloissa huhtikuussa 1949 "Donald Duck One Shot" -lehden numerossa 223. Suomessa tarina julkaistiin ensimmäistä kertaa "Aku Ankka" -lehden numeroissa 11-15/1964.


title: 95 (elokuva)

text: 95 on vuonna 2017 ensi-iltansa saanut suomalainen elokuva, jonka on ohjannut Aleksi Mäkelä. Elokuva kertoo ensimmäisestä Suomen voittamasta jääkiekon maailmanmestaruudesta vuonna 1995. Elokuvan kuvaukset alkoivat keväällä 2017 ja se tuli ensi-iltaan 25. joulukuuta 2017. Elokuva on osa Suomi 100 -juhlavuoden ohjelmistoa.


title: 95 (elokuva)

text: Elokuvan budjetti oli 2 miljoonaa euroa, josta Suomen elokuvasäätiön tukea oli 780 tuhatta euroa.


title: Vladimir Kara-Murza

text: Vladimir Vladimirovitš Kara-Murza (s. 7. syyskuuta 1981 Moskova) on venäläinen toimittaja ja oppositiopoliitikko. Hän on toiminut Avoin Venäjä -liikkeessä ja Kansan vapauden puolueessa. Vuosina 2000–2003 hän toimi Boris Nemtsovin neuvonantajana. Vuonna 2012 Kara-Murza antoi Yhdysvaltain kongressissa lausunnon Venäjän ihmisoikeustilanteesta Magnitski-lain käsittelyn yhteydessä. Hän on kannattanut samanlaisten lakien käyttöönottoa myös Kanadassa ja EU:n alueella.


title: Vladimir Kara-Murza

text: Toukokuussa 2015 Kara-Murza joutui sairaalaan myrkytysoireiden takia, joiden alkuperää ei saatu selville. Hän toipui epäillystä myrkytyksestä, mutta helmikuussa 2017 joutui uudelleen sairaalaan samanlaisten oireiden takia. Oireiden lievityttyä hän poistui Venäjältä hoidettavaksi ulkomailla.


title: Koinadugun piirikunta

text: Koinadugun piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 12 121 neliökilometriä. Piirikunnan hallintokeskus on Kabalan kaupunki. Muista kaupungeista mainittakoon Bendugu, Fadugu, Falaba, Koinadugu ja Sikunia.


title: Koinadugun piirikunta

text: Piirikunnan väkiluku on kehittynyt seuraavasti: 129 061 as. (1963), 158 626 as. (1974), 183 286 as. (1985), 265 758 as. (2004) ja 408 097 asukasta (VL2015). Vuonna 2015 Koinadugun piirikunnassa asui 5,8 prosenttia Sierra Leonen väestöstä.


title: Koinadugun piirikunta

text: Piirikunnan elinkeinoelämässä tärkeää on maatalous (toimeentulo 84 %:lle piirikunnan väestöstä) ja kultakaivokset. Lomavuorten kansallispuisto sijaitsee Koinadugun piirikunnassa.


title: Koinadugun piirikunta

text: Piirikunta on jaettu paikallishallintoa varten 11 päällikkökuntaan (), jotka ovat:


title: Selfmindead

text: Selfmindead on hardcore punk -yhtye, joka perustettiin Ruotsissa vuonna 1994. Yhtye aktivoitui uudelleen vuonna 2014.


title: Selfmindead

text: Selfmindead syntyi talvella 1994–1995 Eskilstunassa Ruotsissa neljän ruotsinsuomalaisten Marko Hautakosken (rummut), Timo Sillankorvan (kitara), Ilkka Viitasalon (laulu) ja Tapani Hoikkaniemen (basso) perustamana. Tuohon aikaan Black metal nosti päätään Ruotsissa, josta pojat pitivät musiikillisesti, mutta eivät pitäneet siitä, että nuo bändit pilkkasivat Jumalaa. Vastalauseeksi he perustivat Selfmindeadin, joka sai vaikutteita black metal -ilmapiiristä, mutta he vain halusivat käydä kirkossa, ei polttaa niitä. Yhtye sai vaikutteita myös ruotsin harcore punk -kulttuurista ja -yhtyeistä Refused, Abhinanda ja Mindjive. Vuonna 1995 yhtye osallistui Cult-95 -nimiseen bändikilpailuun Eskilstunassa. Voitettuaan tämän kilpailun bändi esiintyi enemmän ympäri Ruotsia.


title: Selfmindead

text: Vuonna 1996 Selfmindead teki levytyssopimuksen Soulscapen kanssa ja julkaisi 7” vinyylilevyn, jossa on kaksi omaa kappaletta sekä cover-versio Starflyer 59:n kappaleesta ”Hazel Would”. Alkukesästä 1997 yhtye meni studioon äänittämään esikoisalbumiaan "Selfmindead". Ryhmä kiersi Eurooppaa levyn julkaisun yhteydessä.


title: Selfmindead

text: Yhtye koki kokoonpanomuutoksia kun Tapani lähti ja tilalle tuli Emil Nikolaisen, joka on tuttu Royal -ja Silver -yhtyeistä sekä myöhemmin Serena Maneeshista. Loppukesällä 1999 Selfmindead palasi studioon työstämään seuraavaa täyspitkää albumiaan "At the Barricades We Fall". Tämän levyn, kuten heidän edellinenkin julkaisunsa jakelijana toimi Skandinaviassa Soulscape, Euroopassa Sally Forth ja yhdysvalloissa Solid State.


title: Selfmindead

text: "At the Barricades We Fall" -levynteon aikana Emil siirtyi muiden projektien pariin. Täten Marko siirtyi rumpujen takaa kitaran varteen, Markon tilalle rumpuihin tuli Tommy (Silver, Turbonegro) ja basistin virkaa tuli hoitamaan Evan (Silver, Evil Eye). Keikkailtuaan viisijäsenisenä, Evan ja Tommy jättivät yhtyeen keskittyen enemmän Silveriin. Tämän jälkeen yhtye alkoi etsiä entistä vakituisempia jäseniä ja löysivät Håkonin (Mold) ja Michal (Amphibro). Tänä aikana yhtye harjoitteli vain kerran kuussa, koska Michal asui yli 700:n kilometrin päässä. Yhtye teki kuitenkin keikkoja enimmäkseen Saksassa ja Ruotsissa.


title: Selfmindead

text: Yhdysvaltojen kiertue koitti vuonna 2000, mutta osaan keikoista osa yhtyeen jäsenistä oli estyneitä, joten ongelman ratkaisemiseksi otettiin käyttöön varajärjestelmä. Kotiin palattuaan he alkoivat työstämään kolmatta levyään. Tänä aikana Selfmindead julkaisi "The Oslo Compact" -nimisen split-EP:n alankomaalaisen Spirit That Guides Us -yhtyeen kanssa. Tässä vaiheessa levyn nimen mukaisesti yhtyeen kotipaikaksi alkoi muodostumaan Norja.


title: Selfmindead

text: Selfmindead soitti useilla festivaaleilla ympäri Eurooppaa. Heidän viimeinen keikkansa oli Blå-klubilla kotikaupungissaan Eskilstunassa elokuussa 2002. Yhtye ilmoitti lopettavansa 22. maaliskuuta 2003, samana päivänä, kun Ilkka ja Marco ilmoittivat perustavansa uuden yhtyeen, Benea Reachin, jonka musiikki oli metallisempaa ja hitaampitempoisempaa.


title: Selfmindead

text: Benea Reachin hajottua 2014 Selfmindead palasi tehden pari keikkaa Norjassa soittaen Mantricin ja Shevilsin kanssa.


title: Selfmindead

text: 12. marraskuuta 2016 yhtye soitti Brainstorm Festivalissa Alankomaissa.


title: Herman Hortling

text: Herman Ivar Hortling (22. kesäkuuta 1912 Helsinki – 10. kesäkuuta 1992 Helsinki) oli sisätautien erikoislääkäri ja Helsingin yliopiston sisätautiopin dosentti.


title: Herman Hortling

text: Hän kirjoitti ylioppilaaksi 1929 ja valmistui lääketieteen lisensiaatiksi 1938, sai sisätautien erikoislääkärin pätevyyden 1946 ja väitteli tohtoriksi 1948. Hän sai endokrinologian erikoislääkärin oikeudet 1959. Hänet oli nimitetty Helsingin yliopiston sisätautiopin dosentiksi 1951


title: Herman Hortling

text: Hän teki varsinaisen elämäntyönsä Helsingin Diakonissalaitoksen 2. sisätautiosaston ylilääkärinä, johon tehtävään hänet kutsuttiin 1950. Hän hoiti tätä tehtävää eläkkeelle siirtymiseensä 1981 saakka. Lisäksi hän piti yksityisvastaanottoa lähes kuolemaansa saakka.


title: Herman Hortling

text: Sota-aikana hän julkaisi Suomen ja koko maailman ensimmäisen tutkimuksen virustaudista, joka aiheutti epidemian pohjoisessa taistelleissa joukko-osastoissa. Tauti tunnetaan nykyään myyräkuumeena.


title: Herman Hortling

text: Hän tutki muun muassa lyhytkasvuisuutta, sukupuolihormoneja ja rintasyövän hormonihoitoa. Hän paneutui erityisesti kehitys- ja kromosomipoikkeamiin, joiden tuloksena hän löysi ensimmäisen miehen, jolla oli naisen sukukromosomit.


title: Herman Hortling

text: Hortlingin tutkimustyö aloitti perinnöllisyystieteen tutkimuksen Suomessa ja antoi myös aiheen Folkhälsanin geneettisen laitoksen perustamiselle. Hän perusti myös Ole Wasz-Höckertin kanssa Folkhälsaniin erityisen nuorisopoliklinikan vuonna 1960 ja johti sitä vuoteen 1972 saakka.


title: Herman Hortling

text: Hänellä oli myös lukuisia luottamustehtäviä ja jäsenyyksiä sekä kotimaisissa että kansainvälisissä alan järjestöissä.


title: Herman Hortling

text: Vapaa-aikanaan hän oli kiinnostunut luonnosta ja erityisesti linnuista. Kiinnostuksen hän oli perinyt isältään Ivar Hortlingilta, joka oli yksi Suomen tunnetuimmista lintutieteilijöistä. Herman Hortling tarkkaili lintuja vielä muutamia viikkoja ennen kuolemaansa Helsingin ympäristön parhailla lintuhavaintopaikoilla.


title: Herman Hortling

text: Hän sai professorin arvonimen 1969. Hänet on haudattu Kulosaaren hautausmaalle.


title: Dreamcar

text: Dreamcar on yhdysvaltalainen rockyhtye, johon kuuluvat AFI:n laulaja Davey Havok sekä No Doubtin entiset jäsenet Tom Dumont, Tony Kanal ja Adrian Young. Yhtye muodostui jo vuonna 2014, mutta sen perustamisesta kerrottiin julkisesti pari vuotta myöhemmin. Julkistuksen aikaan helmikuussa 2016 yhtyeellä oli jo valmis albumi nauhoitettuna, mutta nimi ja levytyssopimus puuttuivat vielä. Nimi Dreamcar paljastettiin marraskuussa 2016. Yhtyeen nimeä kantava albumi "Dreamcar" julkaistiin toukokuussa 2017. Sitä edelsi maaliskuussa julkaistu ensisingle ”Kill for Candy”.


title: Hulu

text: Hulu on yhdysvaltalainen Hulu LLC:n omistama tilausvideopalvelu, joka on The Walt Disney Companyn (Disney–ABC Television Groupin kautta) (30 %), 21st Century Foxin (Fox Entertainment Groupin kautta) (30 %), Comcastin (NBCUniversalin kautta) (30 %) ja vuodesta 2016 alkaen Time Warnerin (Turner Broadcasting Systemin kautta) (10 %) yhteisyritys.


title: Hulu

text: Hulu on suuntautunut pääosin televisiosarjoihin, julkaisten jaksoja omistajiensa televisioverkkojen ja muiden sisältökumppaneiden nykyisistä ja lopetetuista televisiosarjoista. Sen ominaisuuksista osa oli aluksi ilmaisia ja osa maksullisia, ilmaisen sisällön ollessa katsottavissa ainoastaan tietokoneella sekä maksullisen sisällön ollessa katsottavissa myös Hulun mobiilisovelluksilla. Kesäkuusta 2015 alkaen Hulu on ollut saatavilla ainoastaan Yhdysvalloissa ja Japanissa. Yhdysvalloissa oli 20 miljoonaa Hulun tilaaja-asiakasta toukokuussa 2018. Yritys tekee siellä myös yhteistyötä Spotifyn kanssa.


title: Burkina Faso kesäolympialaisissa 2000

text: Burkina Faso osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat yleisurheiluun, judoon ja nyrkkeilyyn. Maan lipunkantajana avajaisissa toimi joukkueen ainoa naispuolinen urheilija, eli Sarah Tondé. Burkina Faso ei saavuttanut kisoista mitalia.


title: Burundi kesäolympialaisissa 2000

text: Burundi osallistui Sydneyn kesäolympialaisiin vuonna 2000 kuuden urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi joukkueen ainoa naispuolinen jäsen, eli Diane Nukuri. Burundi ei saavuttanut kisoista mitalia.


title: Djibouti kesäolympialaisissa 2000

text: Djibouti osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi Djama Robleh, vaikka hän ei edustanutkaan maata missään lajissa. Djibouti ei saavuttanut kisoista mitalia.


title: Egypti kesäolympialaisissa 2000

text: Egypti osallistui Sydneyn kesäolympialaisiin vuonna 2000 89 urheilijan joukkueella. Maan urheilijat osallistuivat 20 eri lajiin. Maan lipunkantajana avajaisissa toimi taekwondoin Yahia Rashwan. Egypti kuitenkaan ei saavuttanut kisoista mitalia.


title: Eritrea kesäolympialaisissa 2000

text: Eritrea osallistui Sydneyn kesäolympialaisiin vuonna 2000 kolmen urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi joukkueen ainoa naispuolinen urheilija, eli Nebiat Habtemariam. Eritrea ei saavuttanut ensimmäisistä olympialaisistaan mitalia.


title: Tom of Finland (täsmennyssivu)

text: Tom of Finland voi tarkoittaa seuraavia:


title: Propargyylialkoholi

text: Propargyylialkoholi (CHO) on tyydyttymättömiin alkoholeihin kuuluva orgaaninen yhdiste. Se on kolmoissidoksen sisältävistä alkoholeista rakenteeltaan yksinkertaisin. Yhdistettä voidaan käyttää muun muassa korroosionestoaineena ja muiden orgaanisten yhdisteiden synteesissä.


title: Propargyylialkoholi

text: Huoneenlämpötilassa propargyylialkoholi on väritöntä nestettä ja sillä on miellyttävä pelargoneja muistuttava tuoksu. Yhdiste liukenee erittäin hyvin veteen ja useisiin orgaanisiin liuottimiin muun muassa etanoliin, asetoniin, kloroformiin ja bentseeniin. Propargyylialkoholi reagoi tyypillisten alkoholien ja alkyynien tavoin. Yhdiste voidaan hapettaa kromihapon avulla propynaldehydiksi ja propyynihapoksi. Yhdiste reagoi karboksyylihappojen, happokloridien tai anhydridien kanssa muodostaen estereitä. Propargyylialkoholin kolmoissidos voidaan pelkistää kaksoissidokseksi vedyttämällä, jolloin muodostuu allyylialkoholia. Halogeenit reagoivat kolmoissidoksen kanssa ja tuotteena muodostuu dihaloallyylialkoholeja. Propargyylialkoholi polymeroituu helposti ja kaupallisiin tuotteisiin lisätään usein polymeroitumista estäviä inhibiittoreita. Eräiden nikkeli- ja kuparikatalyyttien avulla propargyylialkoholi voidaan trimerisoida trimetanolibentseeneiksi.


title: Propargyylialkoholi

text: Propargyylialkoholi ärsyttää lievästi ihoa, silmiä ja hengitysteitä. Nieltynä se on myrkyllistä ja vaikutuksiltaan huumaavaa. Propargyylialkoholille altistumisen oireita voivat olla yskä ja kurkkukipu.


title: Propargyylialkoholi

text: Propargyylialkoholia valmistettiin ensimmäisen kerran vuonna 1872 käsittelemällä 2-bromiallyylialkoholia emäksellä. Muita tapoja ovat formaldehydin ja natriumasetylidin välinen reaktio tai epikloorihydriinin käsittely natriumilla. Nykyään yhdistettä saadaan kuitenkin pääasiassa sivutuotteena valmistettaessa butyynidiolia etyynin ja formaldehydin välisellä reaktiolla. Tässä reaktiossa katalyyttinä toimii kupariasetylidi. Reaktio-olosuhteita säätämällä voidaan muuttaa tuoteseoksen koostumusta ja etyyniylimäärän käyttö edistää propargyylialkoholin muodostumista.


title: Propargyylialkoholi

text: Propargyylialkoholia voidaan käyttää useiden orgaanisten yhdisteiden muun muassa hajusteiden, lääkeaineiden sekä maatalouskemikaalien valmistamiseen. Sitä voidaan myös käyttää korroosionestoaineena ja teräksen vetyhauraustumista estävänä aineena sekä metallien pintakäsittelyissä.


title: Stela

text: Stela () oli venäläinen lentoyhtiö. Vuonna 1992 perustettu yhtiö oli yksi ensimmäisistä Neuvostoliiton romahtamisen jälkeen Venäjällä perustetuista rahtilentoyhtiöistä. Sen kotikenttä oli Irkutskin lentoasema. Yhtiön toimilupa peruttiin helmikuussa 2002.


title: Stela

text: Stela käytti toimintansa aikana seuraavia kahdeksaa lentokonetta.


title: Naoya Inoue

text: Nayoa Inoue (s. 10. huhtikuuta 1993 Zama, Kanagawa) on japanilainen ammattinyrkkeilijä. Inoue on hallitseva ylemmän kärpässarjan WBO-liiton maailmanmestari ja entinen alemman kärpässarjan WBC-liiton mestari.


title: Naoya Inoue

text: Amatööriurallaan Inoue voitti seitsemän korkeakoulumestaruutta.


title: Naoya Inoue

text: Inoue aloitti ammattinyrkkeilyuransa vuonna 2012. Neljännessä ammattinyrkkeilyottelussaan Inoue voitti japanin alemman kärpässarjan mestaruuden voittamalla Ryoichi Taguchin tuomariäänin. Kuudennessa ammattinyrkkeilyottelussaan Inoue voitti Adrian Hernandezin teknisellä tyrmäyksellä kuudennessa erässä kohoten samalla WBC-liiton alemman kärpässarjan tunnustamaksi mestariksi. WBC-liiton mestaruutta Inoue puolusti kerran Wittawas Basapeania vastaan. Tämän jälkeen Inoue siirtyi ylempään kärpässarjaan jossa kohtasi WBO-liiton mestari Omar Narváezin tyrmäten tämän jo toisessa erässä. Tämän jälkeen Inoue on puolustanut WBO-liiton mestaruutta neljästi. Ensimmäisessä puolustusottelussa Inoue tyrmäsi Warlito Parrenasin toisessa erässä. Toisessa puolustusottelussa voitti David Carmonan yksimielisellä tuomaripäätöksellä. Kolmannessa puolustusottelussa Inoue tyrmäsi Karoon Jarupianlerdin, ja neljännessä voitti Kohei Konon teknisellä tyrmäyksellä. Viidennessä puolustusottelussa Inoue tyrmäsi Ricardo Rodriguezin kolmannessa erässä.


title: Touch & Go

text: Touch & Go oli venäläinen lentoyhtiö. Vuonna 1993 perustettu yhtiö kuljetti rahtia ja matkustajia tilauslennoilla kotikenttänään Vnukovon lentoasema Moskovassa. Touch & Go lopetti toimintansa loppuvuodesta 1995.


title: Touch & Go

text: Yhtiön virallinen nimi oli Konveier (). Sana "konveier" tarkoittaa venäjän kielessä liukuhihnaa tai kokoonpanolinjaa, mutta ilmailuterminä se tarkoittaa läpilaskua. Siitä oli peräisin myös läpilaskua tarkoittava englanninkielinen nimi Touch & Go, joka oli maalattu yhtiön koneisiin.


title: Touch & Go

text: Touch & Go käytti toimintansa aikana seuraavia neljää lentokonetta.


title: Larry Solov

text: Laurence "Larry" Solov on Breitbart Newsin toimitusjohtaja, ja yrityksen toinen perustajajäsen. Hän on valmistunut Standfordin yliopistosta ja suorittanut oikeustieteen tutkinnon Californian yliopistossa.


title: Larry Solov

text: Hänestä tuli Breitbartin Newsin toimitusjohtaja Andrew Breitbartin kuoleman jälkeen vuonna 2012. Solov oli Breitbartin lapsuuden ystävä, ja hän toimi lainoppineena neuvonantajana yrityksessä vuodesta 2007 lähtien. Aikaisemmin hän oli osakas lakifirmassa Katten Muchin Rosenman, mistä hän lopetti työskentelyn vuonna 2008. Hänen entinen työnantajansa on tämän jälkeen jatkanut asiakkuuttaan Breitbartin kanssa.


title: Alten Finland

text: ALTEN Finland on osa ALTEN-konsernia. ALTEN on yksi Euroopan johtavista insinööri- ja suunnittelutoimistoista, joka työllistää yli 30 000 henkilöä 21 maassa.


title: Alten Finland

text: ALTEN Finlandin edeltäjä Alte Oy perustettiin Raahessa vuonna 1969. ALTEN Finlandin palveluksessa työskentelee nykyään lähes 600 asiantuntijaa kymmenellä eri paikkakunnalla: Espoossa, Hyvinkäällä, Lahdessa, Kotkassa, Hämeenlinnassa, Tampereella, Jyväskylässä, Raahessa, Kokkolassa ja Oulussa.


title: Pekka Petersen-Dyggve

text: Pekka Petersen-Dyggve (28. syyskuuta 1943 – 25. tammikuuta 2017 Playa del Inglés, Espanja) oli Suomen tenniksen moninkertainen mestari ja Davis Cup -pelaaja. Petersen-Dyggve voitti urallaan yhden kaksinpelin ja viisi nelinpelin Suomen mestaruutta. Davis Cupissa Petersen-Dyggve pelasi vuosina 1963 ja 1968. Tenniksen lisäksi Petersen-Dyggve oli vahva vaikuttaja suomalaisen squashin alkutaipaleella.


title: Comeniuksen vala

text: Comeniuksen vala on opetusalalle laadittu eettinen ohjeistus. Vala korostaa muun muassa, että opettajan tulee aina pyrkiä toimimaan tasapuolisesti ja oikeudenmukaisesti, ja opiskelijoiden pitää saada itse muodostaa katsomukselliset ja poliittiset näkemyksensä.


title: Comeniuksen vala

text: Vala on nimetty tšekkiläisen kasvatusfilosofi Johan Amos Comeniuksen (1592–1670) mukaan.


title: Comeniuksen vala

text: Comeniuksen valan voi rinnastaa lääkäreiden Hippokrateen valaan. Valan vannominen on vapaaehtoista eikä se sido juridisesti.


title: Comeniuksen vala

text: Comeniuksen valan on laatinut Opetusalan eettinen neuvottelukunta. Se julkistettiin ja vannottiin ensimmäinen kerran Educa-messuilla Helsingin Messukeskuksessa 28. tammikuuta 2017.


title: Comeniuksen vala

text: Vala on tarkoitettu kaikille opettajille varhaiskasvatuksesta aikuiskoulutukseen. Eettinen neuvottelukunta toivoo, että valan vannomisesta tulee traditio opettajaksi valmistumisen yhteydessä. Myös Opetusalan Ammattijärjestö OAJ:n alueyhdistykset sekä järjestävät mahdollisuuden valan vannomiseen vuosittain niille opettajille, jotka eivät ole sitä vannoneet. Lukemiskäytännöksi suositellaan sitä, että esilukija lukee koko tekstin ja sen jälkeen vannojat toteavat: ”Minä vannon.”


title: Sean Spicer

text: Sean Spicer (s. 23. syyskuuta 1971) on yhdysvaltalainen poliittinen strategi. Hän toimi presidentti Donald Trumpin hallinnossa lehdistösihteerinä Valkoisessa talossa heinäkuun 21. päivään 2017 saakka, jolloin hän erosi vastalauseena pankkiiri Anthony Scaramuccin nimittämisestä Valkoisen talon viestintäjohtajaksi. Spicer toimi sekä tiedottajana että viestintäjohtajana sen jälkeen kun viestintäjohtaja Michael Dubke erosi toukokuussa 2017.


title: Sean Spicer

text: Spicer syntyi katoliseen keskiluokkaiseen perheeseen Barringtonissa Rhode Islandilla. Hän on suorittanut tutkinnon Naval War Collegessa Newportissa.


title: Sean Spicer

text: Spicer palveli George W. Bushin hallintoa vuosina 2006–2008 kaupallisena edustajana, jolloin hänen työnkuvaansa kuuluivat erityisesti kauppaan liittyvät medialausunnot ja tiedotteet. Vuonna 2011 Spicer valittiin republikaanisen puolueen viestintäjohtajaksi ja vuonna 2015 hän sai lisäksi päästrategin tehtävät.


title: Sean Spicer

text: Spicer tuli Valkoisen talon lehdistötilaisuuksissa käyttämänsä ärhäkän ja töykeäksikin syytetyn toimintatavan myötä tunnetuksi myös Melissa McCarthyn esittämänä parodiahahmona kevään 2017 "Saturday Night Live" -ohjelmissa.


title: Sean Spicer

text: Spicer on naimisissa ja hänellä on kaksi lasta.


title: Joulu Karhuvuorella

text: Joulu Karhuvuorella (engl. "Christmas on Bear Mountain") on Carl Barksin käsikirjoittama ja piirtämä 20-sivuinen sarjakuvatarina vuodelta 1947. Tarinassa nähtiin Roope Ankan ensiesiintyminen.


title: Joulu Karhuvuorella

text: Roope antaa sukulaispoikiensa Akun, Tupun, Hupun ja Lupun lomailla joulun aikana hänen Karhuvuorella sijaitsevassa mökissään. Hän haluaa testata heidän rohkeuttaan näyttäytymällä heille karhuksi naamioituneena. Tilanne kuitenkin mutkistuu, kun mökille ilmestyy myös oikea karhu ja sen pentu.


title: Joulu Karhuvuorella

text: Barks sai "Joulu Karhuvuorella" -tarinan valmiiksi heinäkuussa 1947, ja se julkaistiin joulukuussa "Donald Duck One Shot" -lehden numerossa 178. Suomessa tarina julkaistiin ensimmäistä kertaa "Aku Ankka" -lehden numeroissa 23-24/1958.


title: Esko Koskenvesa

text: Esko Koskenvesa (17. huhtikuuta 1938 Helsinki – 3. tammikuuta 2017 Pälkäne) oli käytännöllisen teologian professori. Koskenvesa kirjoitti ylioppilaaksi Pälkäneen yhteiskoulusta 1958. Helsingin yliopistosta hän valmistui teologian maisteriksi 1963, lisensiaatiksi 1971 ja tohtoriksi 1984. Papiksi hänet vihittiin 1965. Koskenvesa työskenteli 1970–1980-luvuilla Diakoniaopiston rehtorina Helsingin diakonissalaitoksella ja kirkkohallituksessa diakoniasihteerinä ja diakoniatyön pääsihteerinä. Helsingin yliopiston käytännöllisen teologian apulaisprofessoriksi hänet nimitettiin vuonna 1986 ja professoriksi vuonna 1998. Tästä virasta hän jäi eläkkeelle 2002.


title: Orientalisoiva kausi

text: Orientalisoiva kausi ("itämaisten vaikutteiden kausi") oli antiikin Kreikan aikakausi, joka käsittää noin vuodet 725/700–610/600 eaa. Se on saanut nimensä aikakauden taiteen voimakkaista itämaisista vaikutteista ("orientalisoiva tyyli").


title: Orientalisoiva kausi

text: Orientalisoiva kausi voidaan lukea osaksi Kreikan arkaaista kautta (n. 725/700–480 eaa.) sen ensimmäisenä taidehistoriallisena vaiheena. Orientalisoivaa kautta edelsi geometrinen kausi noin 900–725/700 eaa. ja sitä seurasi varsinainen taidehistoriallinen arkaainen kausi noin 600 eaa. alkaen.


title: Orientalisoiva kausi

text: Orientalisoiva tyyli tunnetaan ennen kaikkea keramiikassa. Korintissa, joka oli aikakauden merkittävin keramiikantuottaja, ajan keramiikka tunnetaan "protokorinttilaisena keramiikkana", Attikassa vastaavasti "protoattikalaisena keramiikkana". Orientalisoivaa taidetta tuotettiin myös muualla Manner-Kreikassa sekä Kreetalla, Kykladeilla ja muualla Kreikan saaristossa.


title: Orientalisoiva kausi

text: 700-luvun eaa. aikana kreikkalaiset perustivat lukuisia siirtokuntia ja kauppa-asemia eri puolille itäisen Välimeren aluetta, ja kauppayhteydet Lähi-itään, kuten Foinikiaan ja Assyriaan, sekä Egyptiin voimistuivat. Seurauksena kreikkalaiset alkoivat saada kauppatavaraa sekä erilaisia kulttuurivaikutteita idästä, mikä näkyi myös muun muassa kreikkalaisen kirjaimiston kehittymisenä. Varallisuus lisääntyi kaupankäynnin myötä, ja samalla kasvoi ylellisyysesineiden tarve.


title: Orientalisoiva kausi

text: Keramiikassa muutos tapahtui ensin Korintissa, jossa protokorinttilainen kausi alkoi noin 720 eaa. Kaupunki oli merkittävä kauppakaupunki ja sillä oli sijaintinsa ansiosta hyvät meriyhteydet sekä itään että länteen. 600-luvun eaa. kuluessa Korintista tuli myös määrällisesti Kreikan suurin keramiikantuottaja. Kauppayhteyksien kautta korinttilainen keramiikka levisi koko kreikkalaiseen maailmaan.


title: Orientalisoiva kausi

text: Kaupankäynnin tuomien itämaisten vaikutteiden myötä protokorinttilaisessa keramiikassa alkoi esiintyä uusia eläin- ja kasviaiheita, jotka korvasivat aikaisemman geometrisen keramiikan viivakuvioaiheet. Koristelu ei saanut niinkään vaikutteita itämaisesta keramiikasta vaan ennemmin muusta tuon alueen taiteen koristelusta, kuten reliefiveistoksista sekä pronssi- ja norsunluuesineistä. Uusien aiheiden myötä itämailta tuotetut tarueläinhahmot otettiin osaksi kreikkalaista mytologiaa kehittämällä niiden ympärille kertomuksia.


title: Orientalisoiva kausi

text: Orientalisoiva kausi voidaan jakaa paikallisiin kausiin seuraavasti. Ajoitukset ovat summittaisia ja pyöristettyjä. Kirjainlyhenteitä käytetään englanninkielisessä ja tieteellisessä kirjallisuudessa.


title: Orientalisoiva kausi

text: Protokorinttilainen keramiikka oli aluksi varhaisella protokorinttilaisella kaudella (n. 720–690 eaa.) suhteellisen pienikokoista. Keramiikassa alkoi esiintyä uusia eläin- ja taruhahmoaiheita, kuten leijonia, sfinksejä, seireenejä, griippejä, khimairoita ja gorgoja, sekä uudenlaisia koristekuvioita, kuten rosetteja, palmetteja, lootuksenkukkia, elämänpuukuvioita, kärhiä ja muita kasviaiheita sekä erilaisia kiemurakuvioita. Tyypillinen esine ovat aryballokset, joita käytettiin itämailta tuotujen hajuvoiteiden säilytykseen. Ajan kuluessa esineiden koko suureni ja ne täytettiin kauttaaltaan kuvapinnoilla.